Uz dve zatvorene izložbene hale, učesnicima sajma će biti na raspolaganju i tri puta veći otvoreni izložbeni prostor namenjen prvenstveno proizvođačima i trgovcima u oblasti poljoprivredne mehanizacije i opreme za poljoprivrednu proizvodnju, koja postaje sve aktuelnija i atraktivnija, imajući u vidu značajne državne subvencije u tom sektoru.\n- SPREG još uvek ima karakter opšteg sajma, ali već nekoliko godina primetan je trend njegove postepene specijalizacije ka sektoru poljoprivrede i prehrambene industrije, mada nikako ne bi trebalo zapostaviti ni udeo metalne, mašinske, elektroindustrije i zanatstva - ističe Grujić.\nImajući u vidu da zakazani termin za održavanje ove manifestacije "kači" dva velika verska praznika, Blagovesti i Lazarevu subotu (Vrbicu), a uoči trećeg praznika (Cveti), za očekivati je da prisustvo poljoprivrednika iz okoline Valjeva i drugih opština i gradova bude znatno veće.\nOrganizatori, Regionalna asocijacija malih i srednjih preduzeća, zanatskih radnji i preduzetnika zapadne Srbije i valjevska Marketing agencija "Gatti" i ove godine nastavljaju saradnju sa partnerima, Domaćim trgovačkim lancem i njegovom članicom, firmom "Europrom" iz Valjeva. Ponovo će jedna cela hala biti odvojena za štandove DTL-a i njegovih partnera, s tim što će ovaj put i ostale od 14 članica tog trgovinskog lanca dobiti priliku da se na licu mesta predstave i dovedu svoje lokalne dobavljače. U planu je i da se za male proizvođače hrane i prehrambenih artikala organizuje i prezentacija uslova za ulazak u sistem DTL-a, odnosno uslova da se njihova roba nađe na policmaa neke od članica ovog lanca.\nKako organizatori navode, 85 odsto izložbenog prostora u obe hale već je zakupljeno, odnosno rezervisano, ne isključuje se mogućnost da se on proširi i na treću montažnu halu. Osim izlagača iz Kolubarskog, očekuju se i brojni drugi iz Mačvanskog, Zlatiborskog upravnog okruga, Beograda, mnogih mesta Vojvodine, kao i gosti iz Bijeljine...\nList "Napred", 23. februar 2017.


Vlada Srbije usvojila minimalnu cenu rada - Vesti - HSE Portal\n15. Septembar. 2020.\nVlada Republike Srbije usvojila je na današnjoj sednici predlog Ministarstva za rad, zapošljavanje, boračka i socijalna pitanja, da minimalna cena rada za 2021. godinu bude 32.126 dinara.\nPodsećamo, juče nakon održane 98. Redovne sednice Socijalno – ekonomskog saveta odlučeno je da će minimalna cena rada za 2021. godinu biti veća za 6,6 odsto, što znači da je minimalac u odnosu na prošlu godinu uvećan za 2.000 dinara.\n„I u vreme pandemije, Vlada Srbije uspela je da poveća minimalac. Takođe, pokazalo se da je Srbija u toku pandemije sprovela odgovarajuće mere čime je sačuvala ekonomsku i privrednu stabilnost“, rekao je Đorđević i naglasio da se od cilja da do 2025. godine plata bude 900, a penzija 440 evra, neće odustati.


Nastavljen sunovrat svetskih berzi\nU prvih nekoliko minuta trgovanja ključni indeks Dow Jones Industrials, u čijem su sastavu deonice 30 najznačajnijih američkih kompanija, sunovratio se za više od hiljadu bodova, ili više od 5 odsto. Tehnološki Nasdaq Composite pao je za 8 posto.\nAkcije na evropskim berzama nastavile su danas veliki pad posle sloma kineskog finansijskog tržišta, a evropske kompanije to je koštalo više od 400 milijardi evra.\nOvo bi mogao da bude najgori dan za sveobuhvatni evropski berzanski indeks od marta 2009. godine, kada je u jednom danu oslabio za 5,2 odsto.\nPrethodno su akcije na berzama u Aziji oslabile na najniži nivo u poslednje tri godine, a pad uzima sve veći zamah u Kini, zbog čega investitori beže od rizične imovine.\nMnogi su zbog izrazito velikih gubitaka na azijskim i evropskim berzama današnji ponedjeljak prozvali crnim.\nNedavna neočekivana devalvacija kineskog juana i pad cena dionica u Šangaju od polovine godine za više od 30 posto izazvali su strahovanja da bi problemi kineske ekonomije mogli izazvati usporavanje rasta celokupne svetske privrede.\nUprkos najavi kineskih vlasti da će uvesti nove mere za stabilizaciju tržišta, jutros su cene dionica u Šangaju potonule za još 8 posto, nakon što su se prošle sedmice strmoglavile za više od 11 posto.\nKineske vlasti su poručile da će omogućiti državnom penzionom fondu ulaganje u deonice, što očigledno nije umirilo ulagače.\nUsporavanje rasta kineske privrede, najvećeg svetskog potrošača sirovina, moglo bi dovesti do pada potražnje za njima, pa je cena nafte i drugih sirovina najniža u poslednjih šest godina. Nafta je pala na ispod 40 dolara za barel, po prvi put od izbijanja globalne finansijske krize.\nNa strahovanja ulagača ukazuje snažan, 48-postotni rast VIX 'indeksa straha' Čikaške berze opcija, koji je juče dostigao 28,4 boda, što je najviši nivo od oktobra prošle godine.


Kopač: Zadovoljan sam Vučićevim poznavanjem problema u energetici - GEM info\nKopač: Zadovoljan sam Vučićevim poznavanjem problema u energetici\n11. marta 2021. Redakcija 0 Comments Energetska zajednica, Enerketika, eps, Janez Kopač\nDirektor Sekretarijata Energetske zajednice, kojom ove godine predsedava Srbija, Janez Kopač izjavio je nakon sastanka sa predsednikom Srbije Aleksandrom Vučićem da je impresioniran njegovim poznavanjem problema u oblasti energetike. Kopač je rekao da je tokom sastanka sa Vučićem govorio o temama o kojima već godinama govori u Srbiji, i naglasio da pre svega misli na neobavljeno razdvajanje delatnosti u „Srbijagasu“.\nObraćajući se novinarima nakon obilaska gradilišta postrojenja za odsumporavanje u Termoelektrani „Nikola Tesla A“ u Obrenovcu, direktor Sekretarijata Energetske zajednice Janez Kopač naglasio je da je zadovoljan sastankom sa predsednikom Srbije Aleksandrom Vučićem. Kaže da su teme bile uobičajene, one o kojima godinama priča.\nProblem koji Energetska Zajednica vidi u našoj zemlji jeste neobavljeno razdvajanje delatnosti u „Srbijagasu“, a koji bi bio u interesu građana. Jedna od tema bila je i kako početi sa planom dekarbonizacije u Srbiji, kaže Kopač.\nSastanku Janeza Kopača sa predsednikom Srbije Aleksandrom Vučićem prisustvovali su i potpredsednica vlade i ministarka rudarstva i energetike Zorana Mihajlović i ministarka za zaštitu životne sredine Irena Vujović.\nShare the post "Kopač: Zadovoljan sam Vučićevim poznavanjem problema u energetici"\n← Gusto sito pred košarkašima Kolubare\nNapredak iz Medoševca blizu plasmana u Srpsku ligu →


Izvor: Radio Slobodna Evropa, 18.Apr.2021, 13:51\nPredsednički izbori u Siriji biće održani 26. maja, objavio je predsednik sirijskog parlamenta Hamuda Sabag. To su drugi predsednički izbori od početka rata pre deset godina koji je razorio zemlju predvođenu Bašarom el Asadom. Sirijci koji žive u inostranstvu moći će da glasaju u svojim ambasadama 20. maja, objavio je Sabag na vanrednoj sednici parlamenta. On je rekao da kandidature za predsedničke izbore mogu da počnu da se podnose od 19. aprila i narednih deset dana. Kako prenosi...\nBlic: Predsednički izbori u Siriji zakazani za 26. maj\nPredsednički izbori u Siriji održaće se 26. maja, izjavio je predsednik Narodne skupštine te zemlje Hamuda Sabag, preneo je TASS sirijsku novinsku agenciju SANA..."Dokumenti za nominovanje kandidata mogu se podneti Vrhovnom ustavnom sudu od 19. aprila tokom narednih 10 dana - do 28. aprila", izjavio...


U utorak počinje redovno jesenje zasedanje Narodne skupštine | TV KANAL 9 NOVI SAD\nNaslovna VESTI U utorak počinje redovno jesenje zasedanje Narodne skupštine\nU utorak počinje redovno jesenje zasedanje Narodne skupštine\nSkupština Srbije počeće danas prvu sednicu redovnog jesenjeg zasedanja, a na dnevnom redu biće 11 tačaka, među kojima su Predlog zakona o Nacionalnoj akademiji za javnu upravu i izmene Zakona o državnim službenicima.\nRedovno jesenje zasedanje počeće uz postavljanje garde na ulazu u Dom Narodne skupštine i državnu himnu, a na prvoj sednici poslanici će razmotriti i izmene Zakona o informacionoj bezbednosti, kao i Predlog zakona o elektronskom dokumentu, elektronskoj identifikaciji i uslugama od poverenja u elektronskom poslovanju.\nPredlog zakona o Nacionalnoj akademiji za javnu upravu treba da obezbedi jednake mogućnosti za stručno usavršavanje zaposlenih u javnoj upravi i omogući dalje unapređenje rada javne uprave.\nOvaj vid edukacije biće sistemski organizovan i na republičkom i na lokalnom nivou, a najznačajnija novina je da će biti obavezan i za najviše funkcionere – ministre, predsednike opština i načelnike.\nTaj zakonski predlog treba da doprinese podizanju kvaliteta usluga građanima i privrednim subjektima.\nPredviđeno je da Nacionalna akademija funkcioniše kao nezavisna institucija, pod nadzorom Ministarstva za državnu upravu i lokalnu samoupravu i imaće mogućnost da potpisuje ugovore o saradnji sa vodećim svetskim univerzitetima.\nPremijerka Ana Brnabić nedavno je rekla da ima velika očekivanja od Nacionalne akademije za javnu upravu, za koju očekuje da će biti uspostavljena sredinom sledeće godine.\nMinistar državne uprave i lokalne samouprave Branko Ružić ranije je izjavio da efikasna i uslužna lokalna samouprava mora da bude standard, kao i da je Predlog zakona o Nacionalnoj akademiji revolucionarna stvar za naše građane.\nNa dnevnom redu prve sednice redovnog jesenjeg zasedanja biće i izmena Odluke o utvrđivanju sastava stalnih delegacija Skupštine Srbije u međunarodnim parlamentarnim institucijama, koje je podnela predsednica parlamenta Maja Gojković, kao i više predloga odluka o izmenama Odluke o izboru članova i zamenika članova skupštinskih odbora, koje su podnele poslaničke grupe SRS, SNS i Nova Srbija – Pokret za spas Srbije.\nPrethodni tekstApel dobrovoljnim davaocima A i nulte krvne grupe\nSledeći tekstSaobraćaj umerenog intenziteta


HP Color LaserJet Pro MFP M283fdw 7KW75A all-in-one štampač cena, cene Srbija, prodaja Beograd Novi Sad Niš\nHP Color LaserJet Pro MFP M283fdw 7KW75A all-in-one štampač cene\ncena od 43.990,00 do 45.599,00 din | prodavnica (3)\nTrenutno nemamo slike za HP Color LaserJet Pro MFP M283fdw 7KW75A\nEPonuda nije internet prodavnica već Vam omogućava da brzo i lako nađete HP Color LaserJet Pro MFP M283fdw 7KW75A all-in-one štampač po najjeftinijoj ceni. Naš cilj je da kupci budu što bolje informisani o ponudi HP all-in-one štampač Color LaserJet Pro MFP M283fdw 7KW75A na tržištu Srbije. Vrlo lako nalazite željeni proizvod za kategoriju Štampači cene, ne morate da lutate od sajta do sajta za HP Štampači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HP Color LaserJet Pro MFP M283fdw 7KW75A all-in-one štampač sa PRODAVCEM. EPonuda ne može da garantuje potpunu tačnost specifikacije i slika za HP Color LaserJet Pro MFP M283fdw 7KW75A all-in-one štampač. Pre kupovine, podatke za HP all-in-one štampač Color LaserJet Pro MFP M283fdw 7KW75A proverite na sajtu PROIZVOĐAČA.


8. februara – Festival čvaraka u Mužlji – spoj tradicije i zimske trpeze\nBiometeorološka prognoza za vikend – vreme na Bogojavljenje, oblačno bez padavina\nDanas se radujemo Krstovdanu, u ponoć Bogojavljenje (VIDEO)\nObjavljeno 30.09.2016. u 21h\nBogatim, zanimljivim i raznovrsnim popodnevnim i večernjim programima, tim Visoke tehničke škole strukovnih studija iz Zrenjanina pod sloganom “Istraži, prikaži, znanje pokaži“ i ove godine je uspešno organizovao šestu po redu manifestaciju „Noć istraživača 2016”.\nSvečano otvaranje manifestacije je održano u prostorijama Kulturnog centra Zrenjanina. Prisutne je u ime domaćina prvo pozdravio direktor Kulturnog centra Goran Marinković, nakon čega je pomoćnik gradonačelnika Duško Radišić izrazio svoje zadovoljstvo što su u okviru ovogodišnjeg događaja uključene i osnovne škole iz okolnih naselja, što čini ovu manifestaciju izuzetno posećenom, i što će, na kraju uspeti da zainteresuje mlade sugrađane da istražuju i da se bave naukom.\nDirektor Visoke tehničke škole strukovnih studija prof dr Milorad Rančić istakao je da je „Noć istraživača 2016” manifestacija znanja, nauke, tehnike, druženja i dečije radosti. Sa nadom da će ove godine oboriti rekord posećenosti, direktor je naveo, da će sledeće godine pokušati da organizuju i Festival tehnike, koji će trajati više dana i sa kojih će svi posetioci poneti sa sobom nova iskustva i znanja. Šestu „Noć istraživača 2016” je svečano otvorila koordinatorka manifestacije profesor dr Danijela M. Jašin.\nTokom popodnevnih dešavanja, Zrenjaninci svih uzrasta prisustvovali su, učestvovali i uživali u višesatnim COOL naučnim programima na pet lokacija u gradu. Na Trgu slobode su bili izloženi nagradni radovi mladih istraživača, koji su na temu omiljenog ctranog filma “Frozen” pokazali svoje umetničke talente. Mališanima su u Gradskoj Narodnoj biblioteci “Žarko Zrenjanin” priredili zanimljive radionice, a na Kamernoj sceni Narodnog pozorišta “Toša Jovanović” učiteljica Sonja Vujaković je sa svojim saradnicima, pretvorila scenu u Ledeni dvorac u kom su se devojčice, maskirane u princeze zime takmičile za titulu Ledene princeze. Ledena princeza, jer je tema ovogodišnje manifestacije COOL, u smislu biti kul, ali i leda, snega, pahuljica i naravno sladoleda.\nUz Narodno pozorište i Gradsku biblioteku, svoja vrata neverovatnim naučnim sadržajima, novitetima iz sveta tehnologije i tehnike otvorili su Kulturni centar, Narodni muzej i Barokna sala Gradske kuće. Magovi iz oblasti IT tehnologija Željko Petrušić i Milan Milićev su sve posetioce radionica u Kulturnom centru odveli u neverovatan svet Virtuelne Stvarnosti, svojevrsnog načina interakcije sa digitalnim okruženjem i ogromnim potencijalom u domenu nauke, obrazovanja, turizma, 3D modelovanja i drugih oblasti. Dok su trajale radionice, na velikoj sceni Kulturnog centra je nastupao hor “Supernova”, nakon čega je usledio kviz za učenike osnovnih škola, pod nazivom „Voda, led sladoled“. Vredne nagrade pobednicima obezbedili su Persu supermarketi, Erste banka, Fokus škola stranih jezika i knjižara Birooprema.\nPokrovitelj ovogodišnje manifestacije bio je grad Zrenjanin.\nPogledajte kako je izgledala ovogodišnja manifestacija:\nVisoka tehnička škola u Zrenjaninu školuje studente…\nTagovi:noc istrazivaca, Vesti Zrenjanin\n„Noć istraživača“ na dve lokacije – radionice, roboti, eksperimenti, druženje sa Jaserštajnom\n4 događaja u Startit Centru – striming konferencije, 360 fotografija, blockchain i Noć istraživača\nSedma „Noć istraživača“ u Zrenjaninu 28. septembra


Igokea gostuje Ostendeu u drugom meču baraža Lige šampiona: Pobjeda za top 16 - Glas Srpske\nMilan Zubović 18.01.2022 08:00\nOSTENDE - Košarkaši Igokee vraćaju se na teren nakon desetak dana prinudne pauze uzrokovane infekcijom virusa korona i samo pobjeda im je u mislima protiv Ostendea.\nEkipa iz Aleksandrovca večeras od 20 časova gostuje u Belgiji, a trijumf u drugom susretu baraža za popunu top 16 faze Lige šampiona donijeće im plasman u drugu rundu, drugu sezonu zaredom. Ovaj susret trebalo je da bude odigran prošle sedmice, ali je odgođen za večeras zbog velikog broja inficiranih u taboru ekipe iz Republike Srpske. Prvi meč igran u Laktašima domaćin je dobio rezultatom 87:72. Tada je bio lišen pomoći trojice “visokih” igrača Stefana Đorđevića, Dešona Stivensa i Dalibora Ilića koji se vraćaju na parket pa će pomoćni trener Marko Barać imati veću rotaciju mada je on ukazao na određene probleme jer je ekipa dugo vremena bila bez treninga. Ujedno, Igokea će pokušati da dođe do šeste vezane pobjede u oba takmičenja gdje nastupa.\nPlejmejker Darko Talić vjeruje da će zajedno sa saigračima već večeras riješiti pitanje putnika u dalje takmičenje te da neće morati igrati majstoricu 20. januara na svom terenu.\n- Očekuje nas druga utakmica protiv Ostendea koja je sigurno jedna od najbitnijih u dosadašnjem dijelu sezone. Svjesni smo da nas jedna pobjeda dijeli do plasmana u top 16 fazu i sigurno da smo maksimalno koncentrisani te da ćemo dati sve od sebe da ostvarimo taj cilj. Bila bi to velika stvar za sve nas i za klub da drugu sezonu zaredom izborimo nastup među 16 najboljih timova Lige šampiona. Mislim da je ključno da prenesemo energiju i stav iz prve utakmice bez obzira na sve probleme koje smo imali proteklih nekoliko dana - izjavio je Talić.\nKapiten Igokee Marko Jošilo rekao je da se ekipa za ovaj meč spremala u specifičnim uslovima, ali da će biti spremni za novi okršaj.\n- Ostende će sigurno igrati drugačije nego što je igrao u Laktašima. To je ekipa koja igra jako dobro na domaćem terenu i moraćemo odgovoriti na pravi način kako bismo uspeli da pobedimo i plasiramo se u top 16 - kazao je Jošilo.\nUkoliko izbori plasman u top 16 fazu, Igokea će igrati u grupi K zajedno sa Unikahom, Klužom i boljim iz duela Hapoel Jerusalim - Prometej. Tim iz Izraela slavio je u prvoj utakmici sa 95:70 dok je druga na rasporedu večeras od 18 sati.


► Orban u Minsku pozvao na ukidanje evropskih sankcija Belorusiji\n"Partnerstvo se ne može graditi sa sankcijama. Zbog toga je vreme za Evropsku uniju (EU) da ukine postojeće sankcije protiv Belorusije", rekao je Orban, preneo je Lukašenkov kabinet.\nMađarski premijer je pozvao na novu fazu saradnje između EU i Evroazijske unije, koju čine zemlje bivšeg Sovjetskog saveza, koju predvodi Rusija a čiji je član Belorusija.\nEU je 2004. godine uvela prvi put sankcije Belorusiji, koje uključuju embargo na prodaju oružja i opreme koja se može koristiti za suzbijanje protesta, kao i crni spisak u kojem se nalaze visoki zvaničnici. Te sankcije su produžene do februara 2021. godine.\nOrban je u svojom zemlji optužen da je iskoristio krizu epidemije korona virusa da bi dodatno ojačao ovlašćenja koja opozicija smatra "diktatorskim". EU je protiv Mađarske pokrenula postupak kršenja vrednosti EU, koji može dovesti do uvođenja sankcija.


Nemački CDU će na proleće odlučiti o periodu posle Angele Merkel - Svet - Dnevni list Danas\nPočetna » Svet » Nemački CDU će na proleće odlučiti o periodu posle Angele Merkel\n0Piše: Beta 24. februara 2020. 14.38\nAngela Merkel Foto: Beta/AP/Michael Sohn\nRukovodstvo CDU sastalo se danas u Berlinu posle jakog poraza na regionalnim izborima u Hamburgu. Na tim izborima održanimu nedelju CDU je pao na treće mesto sa 11,2 odsto glasova, što je jedno od najlošijih rezultata podle rata, iza socijal-demokrata (SPD) sa 39 odsto i Zelenih koji su ojačai sa 12,3 odsto na 24,2.\nPartija je bila vidno „kažnjena“ posle internih previranja, nedeljama bez rukovodstva i podeljena oko svoje političke linije, posebno u odnosu na ekstremne stranke kako na desnici, tako i na levici.\nAnegret Kramp-Karenbaurer je odustala kada su odbornici CDU u Tiringiji početkom meseca priključili ekstremno desničarskoj stranci Alternativa za Nemačku (AfD) u glasanju za vođu te regionalne države.\nAngela Merkel, kancelarka, Nemačka\nIgra prestola na nemački način\nStranka Angele Merkel novog predsednika bira na onlajn konvenciji 16. januara


Lumax led sijalica E14, 6W(35-50W), LUME14, hladno bela cena, cene Srbija, prodaja Beograd Novi Sad Niš\nLumax led sijalica E14, 6W(35-50W), LUME14, hladno bela cene\n- Sijalica LED Lumax, E14, 6W(35-50W), LUME14, hladno bela... specifikacija\nSijalica LED Lumax, E14, 6W(35-50W), LUME14, hladno bela\nEPonuda nije internet prodavnica već Vam omogućava da brzo i lako nađete Lumax led sijalica E14, 6W(35-50W), LUME14, hladno bela po najjeftinijoj ceni. Naš cilj je da kupci budu što bolje informisani o ponudi Lumax led sijalica E14, 6W(35-50W), LUME14, hladno bela na tržištu Srbije. Vrlo lako nalazite željeni proizvod za kategoriju LED sijalice cene, ne morate da lutate od sajta do sajta za Lumax LED sijalice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Lumax led sijalica E14, 6W(35-50W), LUME14, hladno bela sa PRODAVCEM. EPonuda ne može da garantuje potpunu tačnost specifikacije i slika za Lumax led sijalica E14, 6W(35-50W), LUME14, hladno bela. Pre kupovine, podatke za Lumax led sijalica E14, 6W(35-50W), LUME14, hladno bela proverite na sajtu PROIZVOĐAČA.


Plakete za najuspešnije kikindske policajce | Dunav Televizija\nNaslovna Vesti Društvo Plakete za najuspešnije kikindske policajce\nPlakete za najuspešnije kikindske policajce\nPolicijska uprava Kikinda protekle godine smanjila je za 30 odsto u odnosu na 2018. godinu broj krađa i teškog razbojništva. Ovaj uspeh prepoznat je od strane Severnobanatskog upravnog okruga, gde su danas dodeljene plakete za najuspešnije policajce u Kikindi za 2019. godinu.\nGovoreći u ime nagrađenih, načelnik PU Kikinda Dušan Glišin podsetio je na rezultate koje je ova uprava postigla protekle godine.\n“Uspeli smo da najviše utičemo na imovinske delikte, u pogledu smanjenja krivičnih dela krađa i teških krađa, koje realno opterećuju naše sugrađane. Tokom 2018-te, imali smo 39 takvih krivičnih dela, dok smo 2019-te, našim proaktivnim radom i vidljivošću policajaca, smanjili smo taj broj na 16. To znači da smo postigli izuzetne rezultate na tom planu”, rekao je Glišin.\nPo postignutim rezultatima, Policijska uprava Kikinda na samom je vrhu svih uprava u zemlji, istakao je prilikom dodele plaketa načelnik Severnobanatskog upravnog okruga Nikola Lukač.\n“Oni su radili predano, bili izloženi raznim izazovima i iskušenjima tokom prethodne godine. Svojom požrtvovanošću i predanim radom, u cilju zaštite svih građana i imovine, postigli su sjajne rezultate. Verujem da su oni spremni da odgovore na izazove, koji nas čekaju i u narednom periodu”, dodao je Lukač.\nProcenat rasvetljavanja krivičnih dela razbojništava podignut je na 90 procenata. Kada su u pitanju provale i teške krađe, broj izvršenja smanjen je za 37 odsto.\nPrethodni tekstSomborci lakše i brže do ličnih dokumenata\nSledeći tekstTužilaštvo potvrdilo: ALEKSANDAR I ANDREJ VUČIĆ NISU IMALI KONTAKT SA KOLUVIJOM!\nU Irigu izdato u zakup 250 hektara državnog zemljišta


Srbi treba da izađu na kosovske izbore - Helsinški odbor - Peščanik - Dev\nApel srpskoj zajednici na Kosovu da učestvuje na parlamentarnim izborima\nKandidatura Srbije za Evropsku uniju i najavaljeni dijalog Beograda i Prištine stvaraju nove političke okolnosti i atmosferu koja i srpsku zajednicu na Kosovu stavlja u drugačiji kontekst. To i nju obavezuje na aktivniji odnos prema sopstvenoj budućnosti prvenstveno s aspekta njenog trajnog opstanka na Kosovu. Ta orijentacija nalaže učešće na vanrednim parlamentarnim izborma, zakazanim za 12. decembar 2010.\nUčešćem na izborima srpska zajednica stiče političku legitimaciju i mogućnost da utiče na društveno-politički život Kosova, što podrazumeva i doprinos izgradnji multietničkog društva. Takođe, koristeći svoje pravo da glasaju i biraju Srbi obezbeđuju odgovarajuću reprezentaciju u parlamentu i na taj način postaje aktivan činilac u donošenju zakona i stvaranju pravnog okvira za funkcionisanje kosovskog društva.\nPozitivno prošlogodišnje iskustvo sa učešćem na lokalnim izborima treba da ohrabri srpsku zajednicu na putu učvršćivanja sopstvene pozicije kao samostalnog političkog subjekta na Kosovu. To podrazumeva i odgovoran odnos prema rešavanju svih egzistencijalnih pitanja.\nStav mnogih političkih aktera u Srbiji se u međuvremenu takođe promenio uprkos tome što vlada ne pokazuje političku hrabrost da pozove kosovske Srbe da učestvuju na izborima. Sazreva saznanje da bojkot političkog života, uključujući i izbore, šteti srpskoj zajednici na Kosovu jer je ostavlja u getu.\nNove političke okolnosti, kao i posvećenost međunarodnih činilaca rešavanju problema manjinskih zajednica na Kosovu, predstavljaju dodatnu garancija za uspešno integrisanje srpske i drugih manjinskih zajednica u kosovsko društvo.\nZato ponovo apelujemo na pripadnike srpske zajednice na Kosovu da učestvuju na izborima koji su životna šansa za otvaranje perspektive trajnog opstanka.\n40. Bora Todorović\n51. Srđan Karanović\n59. Đorđe Subotić\n102. Drago Kovačević\nHelsinški odbor za ljudska prava u Srbiji, 11.11.2010.


SUPERLIGA NA KLIMAVIM NOGAMA: Dva tima se povlače, da li je ovo početak kraja i pre početka? | Novosti.RS\nMančester siti i Čelsi razmatraju da izađu iz cele priče oko novog takmičenja, javlja britanski Gardijan.\nO tome se već šuškalo na Kongresu UEFA u Montreu, odnosno da bi dva kluba mogla da odustanu od prethodne ideje.\nRazlog tome su nagativna reakcija navijača i javnosti, ali i pritisaka tamošnje Vlade i Fudbalskog saveza.\nPostoji mišljenje da su Siti i Čelsi nevoljno ušli u ovaj projekat u koji će Amerikanci uložiti najmanje 3,5 milijarde evra, sve zbog uverenja da bi mogli da propuste priliku za takmičenje sa najboljima.\nKako nije bilo odziva iz Nemačke i Francuske, a UEFA najavila drastične mere, Čelsi i Siti razmatraju izlazak iz cele priče, prema Gardijanu.\nŠto bi moglo da se dogodi u petak, ako se ne predomisle. Ne bi trebalo ni naglašavati koliko bi to veliki udarac bio za Evropsku Superligu, možda i pokrenuo lavinu drugih odmetnika...\nevropska Superliga fudbal Sport FK Čelsi FK Mančester siti


Cipras: Nadam se obostrano prihvatljivom sporazumu\nPremijer Grčke Aleksis Cipras izrazio je u četvrtak uveče nadu da je u vezi sa izmjenama uslova finansijske pomoći njegovoj zemlji moguće postići "obostrano prihvatljiv" sporazum, na sastanku ministara finansija evrozone sljedeće sedmice.\nCipras je izjavio u Briselu po završetku samita Evropske unije da je njegova zemlja privržena dobijanju novog finansijskog programa koji će pomoći Grčkoj da prebrodi sljedeće mjesece i sprečiti da dođe do izlaska te zemlje iz evrozone.\nCipras je prethodno pristao da predstavnicima grčke vlade dopusti sastanak sa predstavnicima tzv. kreditorske trojke - Evropske komisije, Evropske centralne banke i Međunarodnog monetarnog fonda - na kojem bi se raspravljalo o tehničkim pitanjima sadašnjeg sporazuma o finansijskom spašavanju Grčke.\nGrčki premijer je rekao da njegova zemlja neće posezati za ucjenjivačkom taktikom da nametne svoje viđenje i insistirao na tome da će njegova vlada pružiti nacrt novih reformi, uz zadržavanje izbalansiranog budžeta.


Zverev nemoćan: "Kad vas Novak uhvati pod svoje..." - Sportske.net\nZverev nemoćan: "Kad vas Novak uhvati pod svoje..."\nNemac nije mogao ništa protiv najboljeg tenisera sveta.\nNovak pred polufinale RG: "Kažu da će biti oblačno, to mi odgovara..."Đoković igra sutra, poznata i satnica!Rolan Garos - Novak u polufinalu bez izgubljenog seta!Novak se vratio u život i osvojio prvi set!Problemi za Novaka kad im vreme nije...\nNemački teniser Aleksander Zverev eliminisan je danas od najboljeg tenisera sveta Novaka Đokovića u četvrtfinalu Rolan Garosa, Srbin je slavio sa 3:0 u setovima.\nZverev je nakon meča istakao je kvalitet svog rivala.\n"Mogao sam da napravim brejk rano u prvom setu, imao sam nekoliko puta 15:40. Imao sam dosta brejk lopti u meču. Mislim da je taj set trebalo da dobijem. Posle toga odigrao sam tri zaista loša gema. Znate, kada je on u kontroli situacije, teško ga je pobediti. On je prvi na svetu s razlogom. Dešava se svašta na terenu, u redu je. Barem nisam povređen ove godine i mogu da se pripremam za travu i nadam se ostvarim dobar rezultat na njoj", veruje on.\nNemac smatra da je mogao da pokaže više na ovom meču.\n"Bilo je u redu, ali imam osećaj da sam u toj fazi kada umesto što sam u četvrtfinalu mogu da idem i dalje. Kad se gleda sa pozicije nosilaca, trebalo bi da sam u četvrtfinalu, ali više sam očekivao od ovog meča. Kada mi je taj prvi set iskliznuo iz prstiju, bilo je teže igrati protiv njega. U četvrtfinalu si samo dobri igrači, tu su oni igrači koji zaslužuju tu da budu. Dobro, imaćete dva sjajna polufinala sutra i nadam se da ćete uživati. Ja ću trenirati da budem još bolji."\nOn je prokomentarisao i činjenicu da su se u polufinalu Otvorenog prvenstva Francuske plasirala prva tri tenisera sveta.\n"Tu su tri možda i najbolja igrača ove igre svih vremena i sa svom trojicom je uvek teško igrati. Rafa je, kao što znate na šljaci jedan od najtežih za pobditi. Novak kad vas uhvati pod svoje, ne možete mu ništa. Rodžer ima mnogo kvaliteta, mnogo varijacija. Uvek ima način da se vrati u meč", istakao je Zverev.


Nagrada će se dodeliti u dve kategorije: za Najevropskiju žensku firmu i za Najbolji model zapošljavanja žena. Udruženje poslovnih žena Srbije i ove godine zadržava praksu da Specijalnim priznanjem nagradi preduzetnice koje su se posebno istakle po pojedinim kriterijumima za glavne nagrade i time zaslužile da im se za taj aspekt poslovanja oda posebno priznanje i pohvala.\nTakođe, drugu godinu zaredom biće dodeljeno i priznanje velikim kompanijama koje primenjuju peti Princip Ujedinjenih nacija za osnaživanje žena i koje su pružile najbolji model uključivanja žena u lance dobavljača, u kategoriji Rodno najsenzitivnija kompanija.\nU prethodnih dvanaest godina na ovom događaju je promovisano više od 400 žena, njih 124 je dobilo nagrade i priznanja, a četiri su istovremene proglašene i ambasadorkama Evropske mreže ženskog preduzetništva.\nSvečana dodela nagrada biće održana 6. novembra u Operi i teatru "Madlenianum" u Beogradu.\nIZABRANE ŽENE ZMAJEVI Deset preduzetnica ponelo je titulu najboljih\nU srednjoj Ekonomskoj školi u Nišu, u sklopu posebnih aktivnosti, đaci su organizovani kao u preduzeću. Tačnije, oni imaju svoje preduzeće, svog generalnog menadžera, menadžere prodaje, nabavke, marketinga i redovne sastanke menadžmenta firme.


Uspešne priče po regionima >> Beograd\nPredstavom Forum teatra, koji su pripremili korisnici i korisnice psihijatrijskih usluga, obeležen je kraj projekta "Jedni pored drugih" Udruženja korisnika psihijatrijskih usluga i njihovih porodica Duša iz Beograda. Predstava je održana u beogradskom Domu omladine, pred publikom od 300 posetitelja i posetiteljki koji su aktivno učestvovavali u predstavi, menjali mesta sa glumcima i dovodili do novih ishoda.\nCilj projekta je doprinos intergraciji korisnika i korisnica psihijatrijskih usluga u zajednicu i razbijanje predrasuda i stigme sa kojima se svakodnevno susreću. Kako bi se to postiglo, organizovane su sledeće aktivnosti: poseta beogradskim srednjim školama i organizovanje predavanja o mentalnom zdravlju, ulične akcije na Dan mentalnog zdravlja, priprema i izvođenje predstave po metodologiji forum teatra o problemima sa kojima se suočavaju korisnici i korisnice psihijatrijskih usluga.\nOva organizacija je jedna od nekoliko koje su osnovali sami korisnici psihijatrijskih usluga, i to na inicijativu ljudi koji su prošli kroz bolnički tretman i kojima je i dalje potrebna podrška i okolina sa razumevanjem. Korisnici psihijatrijskih usluga su jedna od najmarginalizovanijih grupa u Srbiji, u velikoj meri stigmatizovana, što dovodi do gotovo potpune isključenosti iz društva. Učesnici umetničkih i kreativnih radionica su učili nove veštine uz pomoć umetnosti, sticali su više samopouzdanja u vezi sa svojim stanjem, i osećali se osnaženi u komunikaciji sa širom okolinom.\nUdruženja korisnika psihijatrijskih usluga i njihovih porodica Duša broji više od 60 članova i članica. Njihov glavni cilj je da podrže jedni druge u svakodnevnom životu i da resocijalizuju svoje članove. Jedno od velikih postignuća organizacije je to što su članovi smanjili upotrebu lekova, jer uspevaju da postignu stabilno stanje kada se uključe u aktivnosti koje organizuje Duša. Jedan od članova asocijacije Duša kaže: "Pronašao sam novu volju za životom otkako sam došao u Dušu. Moja pokojna majka mi je govorila kada sam prolazio kroz teške periode: "Trgni se iz toga!" Kada sam je izgubio, činilo mi se da sam izgubio svu podršku. A onda sam je opet pronašao u udruženju Duša."\nViše o ovoj organizaciji možete saznati na njihovoj Facebook stranici


Poreska Uprava :: Aktuelno :: Dani otvorenih vrata sa Poreskom upravom održani u Leskovcu, Valjevu i Užicu / print=true\nPoreska uprava Aktuelnosti Aktuelno Dani otvorenih vrata sa Poreskom upravom održani u Leskovcu, Valjevu i Užicu\nDani otvorenih vrata sa Poreskom upravom održani u Leskovcu, Valjevu i Užicu\nPoreska uprava Republike Srbije sa Privrednom komorom Srbije kontinuirano realizuje aktivnosti pod nazivom "Dani otvorenih vrata sa Poreskom upravom Republike Srbije".\nPoslednja tri sastanka održani su početkom marta u Leskovcu, Valjevu i Užicu za oko 140 privrednika koji posluju na području Jablaničkog, Pčinjskog, Kolubarskog, Mačvanskog i Zlatiborskog okruga.\nNa skupovima su govorili predavači iz Sektora za pružanje usluga poreskim obveznicima i edukaciju: Biljana Uzelac Rajčić, Radmila Petković, Krstivoje Milanović i Tihomir Bešević.\nPredavači Poreske uprave predstavili su najnovije izmene poreskih propisa usvojene u decembru 2018. godine, a koje se odnose na: Zakon o izmenama i dopunama Zakona o porezu na dobit pravnih lica, Zakon o izmenama i dopunama Zakona o porezu na dohodak građana, Zakon o izmenama i dopunama Zakona o doprinosima za obavezno socijalno osiguranje i Zakon o izmenama i dopunama Zakona o porezima na imovinu.\nNa poslednja tri održana skupa najveći broj poslodavaca tražio je pojašnjenje na koji način zaposlenima evidentirati i obračunati troškove prevoza. Takođe, postavljali su pitanja u vezi sa zajmovima među povezanim pravnim licima, preknjižavanjem poreza, povraćajem akcize, najnovijom olakšicom za zapošljavanje, povraćajem PDV za kupovinu prvog stana.\nPredstavnici Poreske uprave su istakli da Poreska uprava ulaže velike napore da uspostavi što bolju saradnju sa poreskim obveznicima. Informisali su privrednike o aktuelnoj reformi Poreske uprave, portalu e-porezi, šalterima „Vaš poreznik“, kao i o Kontakt centru koji pruža mogućnost poreskim obveznicima da putem telefona dobiju osnovne informacije o poreskim propisima i uslugama koje pruža Poreska uprava.\nPredstavnici Privredne komore Srbije su na kraju svih predavanja anketirali prisutne privrednike koji su izuzetno pozitivno ocenili predavanja poreskih službenika.\nRukovodilac Centra za privredna pitanja Privredne komore Srbije Nevena Rakić kaže da su privrednici odlično prihvatili ovaj vid saradnje sa predstavnicima Poreske uprave i da već daje dobre rezultate u praksi.\n"Predavači Poreske uprave su jasni i stručni, strpljivo i detaljno odgovaraju na sva pitanja koja postavljaju poreski obveznici. Privrednicima je direktna komunikacija sa poreznicima izuzetno korisna i neophodna", ističe Nevena Rakić.\nOvaj vid saradnje između Poreske uprave Republike Srbije i Privredne komore Srbije definisan je sporazumom o saradnji koji su zaključili direktor Poreske uprave Dragana Marković i predsednik Privredne komore Srbije Marko Čadež. Cilj je da privrednici u direktnoj komunikaciji sa predstavnicima Poreske uprave prevaziđu nedoumice i probleme sa kojima se susreću u svom redovnom poslovanju a sve u cilju dobrovoljnog izmiranja poreskih obaveza.\nSaradnja Poreske uprave i Privredne komore Srbije nastaviće se i u narednom periodu. Planirano je da se u aprilu održe „Dani otvorenih vrata sa Poreskom upravom Republike Srbije“, u četiri Regionalne privredne komore.


Poslanici Srbije i ambasador Japana o saradnji dve zemlje\nPredsednik i članovi Poslaničke grupe prijateljstva sa Japanom razgovarali su danas u Domu Narodne skupštine sa ambasadorom Japana u Srbiji Junićijem Marujamom o mogućnostima unapređenja privredne i parlamentarne saradnje.\nPosebno je bilo reči o temama koje se odnose na javni transport, ulaganja u mala i srednja preduzeća u cilju povećanja izvoza u Japan, te o uslovima za pokretanje novih projekata.\nPredsednik PGP sa Japanom Goran Ćirić istakao je da su članovi poslaničke grupe prijateljstva spremni da svojim idejama doprinesu napredovanju saradnje dve zemlje i da je neophodno da svako da svoj doprinos u podizanju lestvice ambicija u cilju boljeg životnog standarda.\nAmbasador Marujam izrazio je želju za unapređenjem i produbljivanjem saradnje između Japana i Srbije na privrednom planu, ali je stavio akcenat na unapređenje međuparlamentarne saradnje.\nOn je članove Poslaničke grupe prijateljstva upoznao sa ekonomskim napretkom Japana nakon Drugog svetskog rata, istakavši da nisu znali kako će njihova zemlja izgledati i koliko napredovati u godinama koje dolaze, ali da su naporno i vredno radili, te rezultati nisu izostali.\n"Za 10, 20 godina Srbija će možda da napreduje i ode još dalje od Japana, zato morate da nam pomognete da se pripremimo za takvu eventualnu situaciju. To možemo da uradimo kroz neprestano jačanje saradnje naših zemalja", rekao je Marujam.\nAmbasador Japana Marujam Junići\nTokom sastanka Ambasador je govorio o značaju posete premijera Japana Šinzo Abea i delegacije privrednika Srbiji, japanskim investicijama u Šapcu i Vinči, razvojnoj pomoći, sportskoj i kulturnoj razmeni. Govoreći o trgovinskoj razmeni Ambasador je istakao da je izvoz iz Srbije u Japan u 2017. godini iznosio 50 miliona dolara, dok je iz Japana u Srbiju iznosio 118,4 miliona dolara.\nPredsednik Poslaničke grupe prijateljstva izrazio je uverenje da izvoz u Japan može da bude uvećan kroz stimulaciju i podsticaj malih i srednjih preduzeća i njihovog upoznavanja za privrednim potrebama Japana.\nAmbasador je podelio svoje utiske o gradovima koje je obišao u Srbiji, a narodni poslanici su iskoristili priliku da se u ime svojih gradova zahvale na donacijama Japana koje su unapredile kvalitet života građana.\nPoslanik Karić zajedno sa članovima Poslaničke grupe prijateljstva razgovarao sa ambasadorom Tunisa u Srbiji\nAktivisti u Alabami tražili blokadu zakona o zabrani abortusa\nOSMI PUT ŠAMPION DRŽAVE Ludogorec odbranio titulu u Bugarskoj


U pismu se, između ostalog, navodi da se Mesna zajednica neovlašćeno bavila ovom delatnošću pre nego što je od 1. januara 2010. godine Javno preduzeće Vodokanal preuzelo delatnost snabdevanja vodom. Međutim, Građanska inicijativa smatra da ima spornih tačaka i u ugovoru koji građani potpisuju sa Vodokanalom (selo se snabdeva tehničkom vodom, uslovljava se isplata ranijih dugova itd.).\nPredstavnici Građanske inicijative, kako su izjavili, u razgovoru sa predstavnicima opštine i Vodokanala su u međuvremenu usaglasili stavove o spornim tačkama ugovora i pozvali su ih na zbor građana koji su zakazali za juče (četvrtak 29. april, nakon zaključenja ovog broj Mozaika).\nLaslo Feher predsednik Saveta Mesne zajednice Bačko Gradište o stavovima Građanske inicijative je rekao da je tema vodosnabdevanja aktuelna u selu već dve i po godine, od kada je on postao predsednik Saveta. „Odmah po stupanju na funkciju zatražili smo da Vodokanal preuzme vodosnabdevanje Bačkog Gradišta, a da se isto uradi i sa smećem. Od 1. januara Vodokanal obavlja snabdevanje vodom, ali moramo da naplatimo dugove do momenta dok je Mesna zajednica bila nadležna za vodosnabdevanje“, rekao je Feher. On je rekao i da su građanima ispostavljeni valjani računi za vodu na osnovu kojih je trebalo da se plati potrošena voda. Što se tiče iznošenja smeća, kazao je Feher, taj problem je rešen prošle godine, te on ne vidi svrhu otvorenog pisma Građanske inicijative.\nPredsednik Saveta Mesne zajednice je rekao da „što se tiče toga da li je Mesna zajednica zakonito ili nezakonito obavljala vodosnabdevanje, u mnogim mestima vodosnabdevanje građana obavljaju mesne zajednice, recimo u opštini Bačka Topola i to nije toliki problem kako neki žele da prestave, međutim, mi smo taj problem rešili. A, inače, interesantna je i ta građanska inicijativa, trebalo bi to i da se potpiše imenima i prezimenima“, rekao je Feher.\nPodsetimo, Mesna zajednica je poslednji račun za vodu uputila građanima krajem novembra prošle godine, a od tada je Vodokanal ispostavio jedan račun za period od januara do kraja marta.\nMilan Kaćanski zaposlen u Mesnoj zajednici Bačko Gradiše, rekao je da u vreme kada je Mesna zajednica naplaćivala korišćenje vode svako domaćinstvo je dobijalo račune, a očitavanje vodomera su najpre obavljali zaposleni u Mesnoj zajednici, kasnije su za taj posao angažovani ljudi preko omladinske zadruge. Međutim, kada se taj način očitavanja pokazao neuspešnim (dešavalo se da se ne upiše realno stanje na vodomeru), Mesna zajednica je građanima slala obaveštenja da sami očitaju vodomer i da jave stanje nadležnima u Mesnoj zajednici, te se na osnovu tog stanja obračunavala korišćena voda.\nDakako, niko nije kontrolisao da li građani prijavljuju realno stanje na svojim vodomerima (takav način obračuna potrošene vode bilo je na delu oko godinu dana, rekli su u Mesnoj zajednici). Potom, pre nego što je Vodokanal preuzeo posao snabdevanja vodom Bačkog Gradišta, vodomeri su očitani, pa se ispostavilo ko je prijavio realno stanje, a ko ne – bilo je, naravno, i „nelogičnosti“.\nDug građana prema Mesnoj zajednici za potrošenu vodu je danas, prema rečima Kaćanskog, oko 7 miliona dinara. O tome kako će taj dug biti naplaćen, Kaćanski je rekao: „U ugovorima koje je Vodokanal zaključio sa građanima postoji stavka da građanin u roku od tri meseca treba da izmiri dug prema Mesnoj zajednici“.\nViše iz ove kategorije « Predsednik opštine je najavio: Eksterna revizija u Potisju\tDan grada i počasni građanin Bečeja: Biće proslave – detalji nepoznati »


U vreme epidemije kovida mnogi roditelji su u nedoumici kada dete dobije temperaturu - da li odmah da odu kod lekara, od čega pomalo i zaziru bojeći se infekcije virusom korona, ili da sačekaju da vide da li je razlog febrilnosti, ipak, sezonska respiratorna infekcija.\nDoktor Dejan Jonev, pedijatar Doma zdravlja Čukarica, kaže da nedoumice u tom slučaju uopšte ne sme da bude:\n- Svaka povišena temperatura kod deteta zahteva odlazak lekaru, jer su najmlađi posebno osetljiva kategorija. Ovog pravila bi se trebalo posebno pridržavati sada u vreme korone.\nPročitajte još: Deca rođena u PROLEĆE su vesela i POVRŠNA, JESENJA su setna, a šta mislite kakava su ZIMSKA i LETNJA deca?\nMaske smanjuju prehladu\nMališani kao i odrasli treba da nose maske, što je i među decom smanjilo broj virusnih infekcija.- U ovo doba godine virusne infekcije kod dece obično budu masovne, a sada su na minimumu - kaže dr Jonev.\nDoktor Jonev kaže da se svako dete sa povišenom telesnom temperaturom detaljno ispituje:\n- Najvažnije su nam laboratorijske analize, a svakog pacijenta sa respiratornim tegobama upućujemo u posebnu prostoriju da bi ga izolovali od druge dece - objašnjava sagovornik.\nNeka kod doktora dete vodi samo jedan roditelj!\nNaš sagovornik savetuje roditelje da dete kod lekara vodi samo otac ili majka, jer tako se izbegavaju gužve:\n- Strogo vodimo računa da nam čekaonice nisu pune i da nema suvišnog zadržavanja. Pri svakoj poseti lekaru obavezno je i da dete i roditelj imaju masku. Oduvek su ulazi za zdravu i bolesnu decu bili razdvojeni, ali sad u vreme epidemije ove mere su pooštrenije.\nIz Domova zdravlja apeluju da ukoliko dete ima simptome respiratorne infekcije, roditelji najpre pozovu telefonom i opišu tegobe koje dete ima. Ako na osnovu toga bude postojala bilo kakva sumnja da je dete obolelo od kovida, u domu zdravlja će biti pripremljeni posebni uslovi za dolazak pacijenta.\ndete kod lekara\nmaske za decu


U Trsteniku prva najava Strahorove zbirke priča o vampirima • Art-Anima\nU nedelju 16. decembra 2018. od 18 časova, u holu Doma kulture Trstenik biće održana promocija zbirke priča o vampirima koju će uskoro objaviti izdavačka kuća Strahor.\nPromociju organizuje Udruženje „Stara škola Medveđa“ u sklopu projekta„Književna kolonija Arnaut Pavle-2018“.\nO budućoj knjizi govoriće Aleksandar Tešić, ispred izdavačke kuće Strahor, Mladen Milosavljević, urednik zbirke, kao i autori zastupljenih priča: Goran Skrobonja, Dragan Jovićević, Nemanja Jovanov i Andrija Jonić. Kao domaćin promocije i vrstan proučvalac mita o vampirima, učešće će uzeti i predsednik Udruženja „Stara škola Medveđa“, Ivan Nešić.\nRazlog zašto se baš u Trsteniku održava prvo predstavljanje zbirke leži u činjenici da je u obližnjem mestu Medveđi početkom 18. veka zabeležen jedan od najznačajnijih slučajeva vampirizma u Srbiji, koji je odjeknuo širom Evrope. Austrijske vlasti zabeležile su dva medicinska izveštaja koji predstavljaju prva zvanična dokumenta o susretu zapadnoevropskih doktora sa vampirizmom.\nUticaj tih dokumenata na onovremenu Evropu bio je ogroman. Zahvaljujući ovom slučaju, reč vampir brzo se proširila evropskim jezicima a pokrenula se i naučna debata o tzv. srpskim vampirima, zbog čega je zasedalo i Berlinsko naučno društvo.\nUdruženje „Stara škola Medveđa“ aktivno radi na očuvanju kulturne baštine trsteničkog kraja, istorije, folklora, mitologije, predanja, pri čemu se naročita pažnja daje promociji mita o vampirima. Njihov projekat „Književnu koloniju Arnaut Pavle-2018“ podržala je Opština Trstenik.\nStara škola Medveđa\nPrevious Rajan Rejnolds producira film po horor priči s Reddita\nNext ”Đavo i njegovi anđeli” – istorija nečastivog u dvadeset poglavlja


Svi pozdravljaju odlaganje izbora u Donbasu - 06.10.2015, Sputnik Srbija\nMoskva, Berlin, Pariz i Kijev pozdravljaju odluku vlasti samoproglašenih LNR i DNR da lokalne izbore odlože za sledeću godinu. U Evropskoj uniji navode da... 06.10.2015, Sputnik Srbija\npolitika, rusija, vesti, svet, donbas, moskva, ukrajina, kijev, dnr, lnr, dmitrij peskov, petro porošenko, lokalni izbori\n21:25 06.10.2015 (Osveženo: 15:25 29.10.2021)\nMoskva, Berlin, Pariz i Kijev pozdravljaju odluku vlasti samoproglašenih LNR i DNR da lokalne izbore odlože za sledeću godinu. U Evropskoj uniji navode da odluka LNR i DNR uliva nadu u trajno političko rešenje sukoba, a pozitivno se o njoj izjasnio i američki Stejt department.\nUkrajinske vlasti zakazale su lokalne izbore za 25. oktobar. Vlasti samoproglašene Luganske narodne republike pripremale su se da izbore održe 1. novembra, a u Donjeckoj narodnoj republici trebalo je da izbori budu održani 18. oktobra. Politički predstavnici DNR i LNR na minskim pregovorima u utorak su objavili da su vlasti republika spremne da odlože izbore za sledeću godinu.\nPortparol ruskog predsednika Dmitrij Peskov rekao je da Moskva pozdravlja ovu odluku DNR i LNR.\nPredsednik Francuske Fransoa Oland, kako se navodi u saopštenju iz Jelisejske palate, takođe je pozitivno ocenio ovu odluku, dok predsednik Ukrajine Petro Porošenko smatra da odlaganje izbora u Donbasu otvara put ka vraćanju Ukrajine u region uz pomoć izbora po ukrajinskom zakonodavsvu.\nPortparol šefice evropske diplomatije Federike Mogerini poslao je saopštenje u kojem je navedeno da odluka DNR i LNR uliva nadu da će biti pronađeno političko rešenje sukoba. „Uz nedavno postignut dogovor o povlačenju naoružanja malog kalibra ovo saopštenje daje nadu da će biti trajno politički rešen sukob“, navedeno je u saopštenju.\nI SAD su pozdravile odluku DNR i LNR o odlaganju lokalnih izbora, kao i dodatni sporazum o povlačenju naoružanja. Predstavnik američkog Stejt departmenta Majk Toner izjavio je da žitelji istoka Ukrajine zaslužuju izbore u skladu s međunarodnim standardima i u skladu s ukrajinskim zakonodavstvom, pod nadzorom OEBS-a.\nOn je dodao da SAD pozdravljaju sporazum o povlačenju teškog naoružanja i naveo da je „izuzetno važno da OEBS ima potpuni pristup, uključujući granicu s Ruskom Federacijom“.\nPredstavnica Kijeva u trilateralnoj kontakt grupi za rešavanje situacije u Donbasu Darja Olifer saopštila je da Kijev pozitivno ocenjuje odluku samoproglašenih republika. „Ovaj korak će omogućiti da se održe pošteni, zakoniti i pravedni izbori u rejonima Donjecka i Luganska na osnovu izbornog zakonodavstva Ukrajine i uz poštovanje zahteva OEBS-a, što u potpunosti odgovara Minskom sporazumu i dogovorom koji su postigli lideri ’normandijske četvorke’ u Parizu 2. oktobra“, piše u saopštenju objavljenom na fejsbuk stranici Oliferove.\nIzvor blizak razgovorima saopštio je da je uslov za odlaganje izbora bilo odustajanje Kijeva od vojne operacije u Donbasu.\n6 Oktobar 2015, 16:37\nPredstavnik Kijeva u podgrupi za humanitarna pitanja Irina Geraščenko naglasila je da novi datum izbora treba da odredi Vrhovna rada Ukrajine.\nPut ka dijalogu\nPrvi zamenik šefa odbrambenog komiteta Saveta Federacije Franc Klincevič rekao je novinarima da je odluka vlasti Donbasa o odlaganju lokalnih izbora za sledeću godinu doneta posle konsultacija s Rusijom, ali da to principijelno ne menja situaciju i da Kijev sada mora da sarađuje s ustanicima. Sudeći po svemu, kijevske vlasti ne nameravaju da vode direktan dijalog s ustanicima, ali, kako je rekao senator, argumente da to ne čine praktično više nemaju. Odlaganje izbora izbilo im je i poslednji argument, rekao je Klincevič.\nŠef komiteta Državne dume za poslove Zajednice nezavisnih država, evroazijsku integraciju i veze sa sunarodnicima Leonid Slucki rekao je da odlaganje izbora pokazuje volju DNR i LNR da se ispuni Minski sporazum. „Nadajmo se da će ukrajinske vlasti prekinuti da imitiraju ispunjavanje ’Minska 2’ i da će nastaviti neophodne napore u realizaciji pariskog dogovora kako bi izbori u Donjecku i Lugansku bili održan i kako bi republike, najzad, dobile poseban status“, rekao je Slucki.\nRuski eksperti smatraju da će se odluka vlasti DNR i LNR pozitivno odraziti na situaciju sa sankcijama protiv Rusije. Politikolog Kiril Koktiš smatra da je moguće da će Zapad izbeći neposredno povezivanje ukidanja sankcija s ispunjenjem Minskog sporazuma, u slučaju da Kijev otvoreno sabotira taj dogovor.\n„Antiruske sankcije povezane su s Minskim sporazumom, odnosno s njegovim ispunjavanjem. Ako se uzme u obzir poslednji susret u ’normandijskom formatu’ u Parizu, pritisak Evrope na Kijev je pojačan. Kakav će on biti u budućnosti videćemo, ali mislim da za ono što ne bude ispunio Kijev više neće optuživati Rusiju. Postoji izvesna verovatnoća da ako Kijev počne otvoreno da sabotira Minski sporazum, ukidanje sankcija Rusiji neće biti direktno uslovljeno ispunjenjem odredbi tog dokumenta“, uveren je ekspert.\n2 Oktobar 2015, 14:49\nPolitikolog Aleksej Martinov rekao je da poslednji događaji u vezi s ukrajinskom krizom omogućavaju da se prognozira odustajanje evropskih zemalja od dela sankcija protiv Rusije krajem godine. „Što se tiče histerije vodećih evropskih zemalja, uveren sam da će one menjati svoje mišljenje o sankcionoj politici protiv Rusije. Praktično sam uveren da će do kraja godine niz sankcija biti ukinut“, rekao je Martinov.\n„Kijev se sada, u suštini, nalazi pred izborom, u kojem svaka njegova akcija može da bude gubitak. Ako počne da ispunjava Minski sporazum, to će značiti realnu promenu ustavnog sistema u zemlji, zahtevaće niz dubokih reformi, i najzad, to će dovesti ili do toga da vlast u Ukrajini samu sebe ograniči ili da bude smenjena“, smatra zamenik direktora Centra za ukrajinistiku i belorusistiku Moskovskog državnog univerziteta Bogdan Bespaljko.\nOvaj analitičar nije isključio mogućnost da sledeće godine, kada rok važenja Minskog sporazuma bude istekao, „Kijev zauzme kurs žestokog pritiska na DNR i LNR, njihovu blokadu, pa čak i vojno rešavanje konflikta. „U tom slučaju Kijev će naići na suprotstavljanje Rusije, Francuske i Nemačke koje ne podržavaju vojno rešenje sukoba“, naveo je on.


Beta 19. avgusta 2019. 16:40\nUdruženje novinara Srbije (UNS) saopštilo je danas da je Regulatorno telo za elektronske medije (REM) izdalo licencu za rad televiziji „Dunav“, čiji je osnivač preduzeće Radio-televizija Pančevo (RTV Pančevo), koja je i vlasnik istoimenog radija i televizije.\nTo udruženje je navelo da je REM dao RTV Pančevu dozvolu za televiziju „Dunav“, iako joj je prethodno izrekao mere upozorenja zbog kršenja zakona.\n„Televizija Pančevo pokriva signalom teritoriju sedam lokalnih samouprava, a televizija ‘Dunav’ još 23 opštine i grada u Vojvodini. Obe televizije imaju istog urednika, Miroslava Milakova, kao i vlasnika, kruševačkog biznismena Radoicu Milosavljevića“, navodi se u saopštenju UNS-a.\nNa sajtu REM-a navodi se da je televizija „Dunav“ dobila dozvolu 24. aprila ove godine, kao i da emituje program u zoni Crveni čot.\n„RTV Pančevo je još jednu televizijsku frekvenciju dobilo nakon što je Savet REM-a izrekao dve mere upozorenja televiziji Pančevo zbog vredjanja novinara portala Pančevo Si Ti Nenada Živkovića i predsednice Višeg suda u Pančevu Stanke Simonović“, dodaje se u saopštenju UNS-a.\nTelevizija „Dunav“ u zoni Crveni čot pokriva 23 lokalne samouprave – Bač, Bačku Palanku, Bački Petrovac, Bečej, Beočin, Bogatić, Indjiju, Irig, Kulu, Mali Idjoš, Novi Sad, Odžake, Pećince, Rumu, Srbobran, Sremsku Mitrovicu, Sremske Karlovce, Staru Pazovu, Šid, Temerin, Titel, Vrbas i Žabalj.\n„Televizija Pančevo ima pokrivenost, kako stoji na sajtu REM-a, u zoni Vršac koja obuhvata: Alibunar, Bela Crkva, Plandište, Sečanj, Vršac i lokalno područje Pančeva. Nakon upozorenja REM-a, RTV Pančevu i rekordan iznos na medijskom konkursu“, naveo je UNS.\nTo novinarsko udruženje istaklo je da je Savet REM-a izrekao u martu ove godine dve mere upozorenja RTV Pančevu zbog povreda odredbi Zakona o elektronskim medijima i Pravilnika o zaštiti ljudskih prava u oblasti pružanja medijskih usluga.\n„Kako stoji u obrazloženju prvog upozorenja televizija Pančevo je emisijama u februaru ove godine emitovala ‘uvredljive komentare’ na račun novinara sajta Pančevo Si Ti Nenada Živkovića. UNS je u februaru ove godine protestovao zbog priloga ove televizije u kojem je Živković nazvan ‘klasičnom lažovčinom’, ‘smradom’, ‘separatistom’, ‘dangubom’, ‘licemerom’…, nakon što je on govorio na protestu gradjana u Pančevu“, podsetio je UNS.\nDrugo upozorenje Saveta REM-a izrečeno je RTV Pančevu po prijavi predsednice Višeg suda iz tog grada Stanke Simonović zbog toga što su na internet stranici te televizije objavljeni tekstovi „u kojima su iznošeni navodi o nestručnosti, nemoralnom i nezakonitom“ postupanju Simonović.\n„Uprkos izrečenim merama REM-a na ovogodišnjem konkursu za sufinansiranje medijskog sadržaja u Pančevu RTV Pančevo je direktno i preko produkcija dobilo rekordnih 139.000 evra. U Pravilniku za sufinansiranju projekata za ostvarivanje javnog interesa u oblasti javnog informisanja navodi se da komisija koja ocenjuje projekte treba da se vodi kriterijumom da li su učesniku konkursa u poslednjih godinu dana izrečene mere od regulatornih tela, odnosno od REM-a i Saveta za štampu“, dodaje UNS


Lepota i zdravljeSpektakl u Novom Sadu: Defileom 250 manekena otvoren je Serbia Fashion Week - Lepota i zdravlje Spektakl u Novom Sadu: Defileom 250 manekena otvoren je Serbia Fashion Week - Lepota i zdravlje\nSerbia Fashion Week priredio je pravi spektakl na glavnom novosadskom šetalištu. Defileom 250 manekena obučenih u modele 30 evropskih i domaćih dizajnera, simboličnim puštanjem balona uz muzičku pratnju ovogodišnje predstavnice Srbije na takmičenju za pesmu Evrovizije Tijane Bogićević, kao i veličanstvenim nastupom Simfonijskog orkestra NS2021 i muzičara Dragoljuba Đuričića sa bubnjarima, svečano je otvoren internacionalni festival mode i dizajna Serbia Fashion Week.\nSerbia Fashion Week je pomerio granice organizujući najveći skup manekena na jednom mestu i jednoj modnoj pisti u Evropi, ako izuzmemo događaje velikih modnih kuća kao što su Dior, Channel i drugi. Glavnim šetalištem novosadske Zmaj Jovine ulice upriličeno je otvaranje za sve Novosađane i brojne inostrane posetioce, među kojima su bili i prestižni mediji iz Evrope, Amerike i Azije, te će ova, po svmu specijalna slika Novog Sada, obići ceo svet.\nA kako je sve to izgledalo, pogledajte putem video klipa:


V sjednica Izvršnog odbora COK-a | Crnogorski olimpijski komitet\nV sjednica Izvršnog odbora COK-a\nDanas je u Podgorici održana 5. sjednica Izvršnog odbora Crnogorskog olimpijskog komiteta na kojoj su usvojeni izvještaji o pripremama za učešće crnogorskih sportista na predstojećim Zimskim Olimpijskim igrama u Sočiju (07.-23.02. 2014. godine).\nKako se navodi u izvještaju Šefa misije, Predraga Marsenića, na igrama u Sočiju će nastupiti oko 3.000 takmičara iz više od 80 zemalja u 7 zimskih sportova sa 15 disciplina : biatlon, bob, curling, hokej na ledu, sankanje, klizanje, skijanje.\nNa spisku od ukupno 9 crnogorskih sportista, potencijalnih učesnika ZOI “Soči 2014”, nalazi se 5 takmičara u alpskim disciplinama (slalom i veleslalom) i 4 u skijaškom trčanju. Konačan spisak učesnika ZOI “Soči 2014” biće poznat 27. januara naredne godine, kada se završavaju sva kvalifikaciona takmičenja na kojima se može ispuniti olimpijska norma. U ovom trenutku je izvjesno učešće samo jednog našeg sportiste – muškarca u alpskom skijanju.\nOtvaranje ZOI “Soči 2014” biće održano na Olimpijskom stadionu Fisht, 07. februara u 20:00 časova, dok će ceremonija zatvaranja Igara biti održana 23. februara.\nŠto se tiče rasporeda takmičenja crnogorskih sportista, ukoliko budu ispunili normu za učešće, prvi će (13. februara), startovati takmičari u skijaškom trčanju. Nakon toga, 18. februara, startuju takmičenja u veleslalomu i slalomu.\nIzvršni odbor je usvojio i izvještaj o učešću naših sportista na Evropskom omladinskom Olimpijskom festivalu koji je, od 14-19. jula 2013. godine, održan u Utrehtu (Holandija), na kojem je učestvovalo 2.800 sportista iz 49 evropskih država, a Crna Gora je imala tri učesnika : Kristina Rakočević (atletika – disk, kugla), Tamara Bojanić (tenis) i Arso Milić (džudo).\nAtletičarka Kristina Rakočević je osvojila zlatnu (disk) i srebrnu medalju (kugla) dok je džudista Arso Milić (- 73 kg) osvojio bronzanu medalju.\nZlatna medalja Kristine Rakočević ujedno je i prva crnogorska medalja na Evropskim olimpijskim festivalima mladih, na kojima je Crna Gora do sada učestvovala pet puta (Beograd 2007, Poljska 2009, Tampere 2009, Liberec 2011 i Trabzon 2011).\nU vezi sa predstojećim izborom najboljih sportista i reprezentativnih selekcija Crne Gore u 2013. godini, Izvršni odbor je donio odluku da se konačan izbor dobitnika ovih priznanja odloži do završetka Svjetskog prvenstva u rukometu za žene, obzirom na očekivanja da će naša reprezentacija ostvariti zapažen rezultat. Svečana ceremonija proglašenja najboljih biće održana krajem decembra.\nU skladu sa članom 30 Zakona o sportu Crne Gore, Izvršni odbor je usvojio prijedlog Kategorizacije sportova i sportista. Prijedlog kategorizacije će biti upućen Nacionalnim sportskim savezima na razmatranje, nakon čega će Izvršni odbor donijeti konačnu odluku o ovom pitanju.\nObzirom da ranije usvojeni finansijski plan COK-a za 2013. godinu neće moći biti u potpunosti realizovan, Izvršni odbor je donio odluku o reviziji finansijskog plana, koji će biti umanjen za iznos od oko 40.000 eura, a odnosi se na umanjenje sredstava iz državnog budžeta.\nTokom avgusta naredne godine, u kineskom gradu Nanjing, biće održane II Olimpijske igre mladih. Za nastup na ovim Igrama, za sada, imamo dvoje kvalifikovanih takmičara u džudou : Arso Milić i Ivana Šunjević, a dobijene su i specijalne pozivnice za učešće naših mladih sportista u atletici (žene) i tenisu (muškarci).


Povodom Međunarodnog dana žena u svečanoj sali Skupštine grada Beograda održana je osomartovska humanitarna aukcija slika „Deset Naj srpskih slikarki - humanost na delu“. Aukciju su organizovali Centar za tranziciju i ljudska prava Spektar i Balkan media tim, pod pokroviteljstvom Skupštine Grada Beograda i Kabineta zamenika gradonačelnika.\nNa aukciji je učestvovalo deset najuspešnijih srpskih slikarki, po oceni novinara beogradskih kulturnih redakcija. To su: Danica Basta, Zagorka Zaga Srbović, Divna Jelenković, Aleksandra Cvijanović, Branka Grčić Aćimović, Dragana Dodig Pajković, Snežana Petrović, Slavica Šalović Novaković, Jelena Milović i Mira Cerović.\nPrikupljena su sredstva u iznosu od 980.000 dinara. Donatori na aukciji bili su: Gradski centar za fizičku kulturu, Arhitektonski biro Monting Atos plus, kao i druge kompanije i pojedinci koji su ovom prilikom želeli da ostanu anonimni.\nPrikupljena sredstva namenjena su Odeljenju za dementna lica pri Domu penzionera na Bežanijskoj kosi. Sredstva će biti usmerena na nabavku dela nedostajuće opreme, kao i za lične potrebe jednog broja korisnika koji nemaju srodnike.\nPo završetku programa priređen je svečani koktel, sa velikim brojem javnih ličnosti i specijalnih zvanica.


Kavaj za pobedu, Harden nastavio 30+ niz, Dramond izdominirao "Čarobnjake" - Millennium sport\nKavaj za pobedu, Harden nastavio 30+ niz, Dramond izdominirao "Čarobnjake"\nMarko Đinđić Posted on 12. februara 2019. 09:35 12. februara 2019. 09:33\nKošarkaši Toronto Reptorsa savladali su Bruklin Netse u najzanimljivijem meču večeri – 127:125.\nPrava košgeterska predstava viđena je na Severu. Bruklin je vodio tokom većeg dela meča, nakon čega je usledila serija preokreta, pošto su se obe ekipe smenjivale u vođstvu. U poslednjem minutu ol-star Dianđelo Rasel pogodio je za tri poena i doneo prednost Netsima.\nTrojku je uzvratio Deni Grin i izjednačio rezultat, a u poslednjem napadu lopta je išla u ruke Kavaju Lenardu koji je pogodio za pobedu.\nKavaj je ubacio 30 poena uz polovičan šut iz igre (10/12). Pratili su ga Serž Ibaka sa dabl-dabl učinkom, 18 poena i 12 skokova, Paskal Siakam sa 17 poena, Mark Gasol sa 16 i Patrik Meko i Kajl Lauri sa po 13, uz šest skokova i sedam asistencija.\nU poraženom sastavu istakao se Dianđelo Rasel sa 28 poena, sedam skokova i čak 14 asistencija. Pratio ga je Džo Heris sa 24, kao i Alen Kreb sa 22 poena.\nHjuston Roketsi bez problema savladali su Dalas Maverikse – 120:104.\nGledali smo još jedan duel Džejmsa Hardena i Luke Dončića, a ovog puta "Brada" je izašao kao pobednik.\nHarden je i 30. utakmicu zaredom ubacio 30+ poena – upisao je 31 poen, uz osam uhvaćenih skokova i sedam asistencija, kao i pet ukradenih lopti. Džerald Grin ubacio je 19 poena, Erik Gordon 18, dok su Kenet Farid i Kris Pol ubacili po 17, uz 11 asistencija CP3.\nSa druge strane, Luka Dončić ubacio je 21 poen, uhvatio 10 skokova i podelio osam asistencija.\nAndre Dramond odigrao je sjajan meč protiv Vašington Vizardsa.\nOn je u pobedi Pistonsa rezultatom 121:112 ubacio 32 poena i uhvatio čak 17 skokova.\nNišta lošiji nije bio ni Blejk Grifin, koji je ubacio 31 poena, uhvatio devet skokova i podelio devet asistencija.\nLuk Kenard je ubacio 15, dok je Redži Džekson upisao 16 poena.\nU poraženom sastavu najbolji je bio ol-star Bredli Bil sa 32 poena, šest skokova i 10 asistencija.\nPratili su ga Bobi Portis sa 24 i Trevor Ariza sa 23 poena.\nTagovi : andre dramond, džejms harden, kavaj lenard, nba, video\nTipsarević pobedom započeo turnir u Bangkoku\n"Iznenađenje" i strašan pad kvote na "Teatru snova", u Rimu sećanja na Barsu i Liverpul!


Košarka: Tamiš završio sezonu, sledi Razvojna liga\nNapisano u kategoriji Košarka, 5 aprila, 2013\nKošarkaški klub Tamiš odigrao je još jednu sezonu u Košarkaškoj ligi Srbije. Kraj sezone okončali su na desetoj poziciji, opstanak je naravno obezbeđen, ali utisak je da je ekipa Bojana Jovičića imala kapacitete i mogućnosti da ostvari i bolji plasman. Želja i htenje su uvek bili prisutni, što ipak nije bilo dovoljno za eventualni plasman u Superligu.\nTrener pančevačke ekipe Bojan Jovičić ističe da je sezona mogla da bude mnogo bolja po njegov tim:\n– „Ako uzmemo u obzir naše rezultate iz prethodne tri sezone, kada smo bili mnogo polje plasirani na tabeli, ove godine nismo zadovoljni. Puno je bilo skoro dobijenih utakmica koje smo gubili, mnogo šansi propustili, a u pojedinim mečevima nismo imali ni sreće. Ipak, statistički gledano, naša konačna koš-razlika je u plusu, što govori da smo ipak bili efikasni i pokazali određeni kvalitet“.\nSada sledi Razvojna liga, novo takmičenje koje je uvedeno od ove godine. U njemu će učestvovati timovi koji se nisu plasirali u Superligu, kako bi se popunila praznina bez takmičarskih utakmica.\n– „To je novo takmičenje, koje je organizovano zbog prevelike pauze koja bi bila skoro šest meseci, kao i zbog afirmacije mladih igrača. Za nas će igrati pet starih i čak sedam novih momaka, koji su nam dosta interesantni. Biće to prava prilika za njih da pokažu šta znaju i da se možda izbore za mesto u timu“.\nRazvojna liga počinje naredne srede, 10.4.2013.godine, kada će se za svoje mesto pod suncem boriti neki novi klinci, a možda i budući prvotimci košarkaškog kluba Tamiš.


Srpska mlekara gradi fabriku u Rusiji - Domaćinska kuća\nKuća » Događaji » Srpska mlekara gradi fabriku u Rusiji\nMlekara Šabac gradiće fabriku u Rusiji i u tome ima podršku Trgovinsko industrijske komore Ruske Federacije (TIK RF), dogovoreno je danas u Sankt Peterburgu na sastanku Marka Čadeža, predsednika Privredne komore Srbije (PKS) i Sergeja Katirina, predsednika TIK RF.\n„TIK RF podržaće izgradnju fabrike Mlekare Šabac i projekte drugih srpskih kompanija koje žele da prošire svoje poslovanje i da se što bolje pozicioniraju na ruskom tržištu“, poručio je Katirin. Mlekara Šabac će fabriku u Moskovskoj oblasti početi da gradi sledeće godine i u njoj će proizvoditi meki sir i jogurte od najkvalitetnijeg ruskog mleka po IFS standardu za rusko i inostrana tržišta.\nČadež i Katirin razgovarali su i o mogućnostima izvoza softverskih rešenja iz Srbije u Rusiju i drugim važnim projektima. „Naš izvoz softvera vredi oko 1,5 milijardi evra, a juče je u Rusiji završen veliki projekat srpske kompanije ‘Termovent’ koja je pustila u rad potpuno automatizovani proizvodni pogon fabrike lekova ‘Farmasintez – Nord’ koju je naša kompanija kompletno opremila svojim svetski poznatim ‘čistim sobama’, po sistemu ključ u ruke“, rekao je Čadež. Čadež je pozvao predsednika ruske Komore da sa delegacijom privrednika poseti Srbiju i da se u direktnim razgovorima sa predstavnicima srpske poslovne zajednice razmotre mogućnosti zajedničkih poslova.\nPredsednik PKS sastao se i sa Visilijem Ignjatijevim, generalnim direktorom kompanije R-farm, najvećeg ruskog proizvođač lekova, sa kojim je razgovarao o potencijalnoj saradnji sa našim kompanijama i farmaceutskim sektorom. Čadež je u toku dana održao sastanak i sa Zigfridom Volfom (Siegfried Wolf) predsednikom upravnog odbora austrijskog industrijskog holdinga GAZ Austria. Čadež, učestvuje na 24. Međunarodnom ekonomskom forumu u Sankt Peterburgu (SPIEF) koji traje do 5. juna, a okupio je više hiljada učesnika iz sveta biznisa i politike.\nPrevPrethodnaBiljka dobra kao začin\nSledećaKako suzbiti crveni voćni paukNext\nBranislav Nedimović: Zemlja će biti u plusu\nMinistar poljoprivrede Srbije Branislav Nedimović izjavio je danas da će hrane biti dovoljno uprkos suši\nMleko i mlečni proizvodi su idelna hrana za ljudsku upotrebu, međutim mleko je i idealno\nKRVAVO MLEKO KOD KRAVA


Reis Kavazović održao predavanje na Univerzitetu u Pečuhu: Bošnjaci nemaju kompleks zato što su muslimani i Evropljani – Haber.ba\nReis Kavazović održao predavanje na Univerzitetu u Pečuhu: Bošnjaci nemaju kompleks zato što su muslimani i Evropljani\nHusein ef. Kavazović - Faktor.ba\nPripadnici islama u Bosni – Bošnjaci nemaju kompleks zato što su muslimani i Evropljani, spremni su da uče i vjeruju da i drugi od njih trebaju učiti, poručio je reisu-l-ulema Husein ef. Kavazović tokom predavanja koje održao na Univerzitetu u Pečuhu, u Mađarskoj, piše “Faktor.ba“.\nU Pečuhu i studenti iz BiH\nReisu-l-ulema se zahvalio rektoru na prijemu, te izrazio nadu da će uskoro uz podršku vlade Mađarske studenti iz Bosne i Hercegovine moći studirati na Univerzitetu u Pečuhu, piše “Faktor“.\nTeme:Bošnjaci, Husein ef. Kavazović, Mađarska, muslimani, Pečuh, predavanje


U prodaji karte za koncert grupe Kanda Kodža i Nebojša – Ananas Magazin `\nMUZIKA U prodaji karte za koncert grupe Kanda Kodža i Nebojša\n13.11.2018 , 11:17\nKanda Kodža i Nebojša Foto: Ana Stanojević (Arhiva)\nUlaznice za koncert grupe Kanda Kodža i Nebojša, koji će biti održan 16. novembra u niškom klubu Feedback, mogu se kupiti u muzičkoj prodavnici Vintage shop i turističkoj agenciji Galileo Tours, po pretprodajnoj ceni od 600 dinara.\nKanda Kodža i Nebojša ove godine obeležavaju 10 godina od objavljivanja njihovog čuvenog albuma Deveti život i tim povodom već su nastupili u Kragujevcu i Kruševcu. U petak dolaze u Niš, narednog dana održaće koncert u Vranju, dok će 24. novembra nastupiti u Smederevskoj Palanki.\nPodsetimo, sastav Kanda Kodža i Nebojša poslednji put je nastupio u Nišu u avgustu prošle godine, na amfiteatru, na nišavskom keju. Oni su tada održali besplatan unplugged koncert, u okviru turneje Srbija Rocks festivala, i tom prilikom smo razgovarali sa Nenadom Pejovićem, gitaristom ove grupe.\nTAGS: Intervju Kanda Kodža i Nebojša karte u prodaji KKN klub Feedback koncert Nenad Pejović


Hotel Šeraton dobio nagradu "Kapija uspeha"\nHotel Šeraton dobio nagradu „Kapija uspeha“\nTanjug 30. maja 2019. 11:57\nNOVI SAD – Hotel Šeraton (Sheraton) Novi Sad, koji posluje u okviru MK Grupe, dobitnik je ovogodišnje nagrade „Kvalitet usluga u ugostiteljskoj i turističkoj delatnosti u 2018. godini“, koja se dodeljuje u okviru događaja „Kapija uspeha“ u organizaciji Privredne Komore Vojvodine.\nPotpredsednik Pokrajinske vlade Đorđe Milićević je, zajedno sa predsednikom Privredne komore Vojvodine Boškom Vučurevićem, uručio nagradu PKV direktorki prodaje i marketinga hotela Šeraton Senki Prijović, saopšteno je iz MK Grupe.\n„Ponosni smo što smo dobitnici ovog prestižnog priznanja, koje za nas predstavlja potvrdu kvaliteta usluge koju pružamo brojnim gostima iz čitavog regiona”, izjavila je Prijović i izrazila veliko zadovoljstvo što je hotel Šeraton Novi Sad bio i domaćin ovog prestižnog događaja.\nPotpredsednik Pokrajinske vlade Đorđe Milićević je naveo da su turizam i ugostiteljstvo najbrže rastuća privredna grana u Srbiji i u AP Vojvodini, u kojoj ima još prostora za razvoj i dostizanje još boljih rezultata.\nNagradu „Kapija uspeha“ PKV dodelila je 27. put za redom, onima koji postižu najbolje rezultate u oblasti turizma i ugostiteljstva.


Postupak protiv članova SRS neće nestati, oni će morati da se pojave pred sudijama - Infobrif\nPostupak protiv članova SRS neće nestati, oni će morati da se pojave pred sudijama\nObjavljeno 28.10.2018. u 09:18\nYouTube/Printscreen/ KTV Televizija\nBEOGRAD – Glavni tužilac Mehanizma za međunarodne krivične tribunale Serž Bramerc izjavio je da će članovi Srpske radikalne stranke morati da se pojave pred sudom zbog optužbi za nepoštovanje Tribunala u Hagu, kao i da o tome nije razgovarao sa srpskim zvaničnicima.\n„Ono što uvek kažemo je da to pitanje neće nestati – oni će morati da se pojave pred sudijama u vezi sa navodnim zločinima koje su počinili. Ja mislim da postoji puno dobrih razloga zašto bi ovaj postupak trebalo da ostane u Hagu, i da je je situacija kao pre dve godine, kada je Tribunal još funkcionisao ne bi bilo sumnje da bi se ovaj proces vodio u Hagu“, rekao je Bramerc.\n„Ukoliko, ipak, na kraju ovaj slučaj bude prebačen u Beograd, pažljivo ćemo pratiti kako se u njemu postupa. Ali, da sačekamo odluku, pa ćemo videti“, zaključio je Bramerc.\nVelika promena u Evropi: Kazaljke se možda pomeraju poslednji put\nNavodna otmica deteta zaustavila migrante u Meksiku


Sistem za kočenje na motornim vozilima - MD AUTO DELOVI\nPočetna / Blog / Kako funkcioniše sistem za kočenje na motornim vozilima\nKada je reč o bilo kom motornom vozilu, najbitniji aspekt na koji inžinjeri obraćaju pažnju je, definitivno, sigurnost. Zadatak kočionog sistema je glavna i najvažnija mera sigurnosti kod svih motornih vozila, a on služi da zaustavi vozilo i veoma je kompleksan.\nSistem uređaja zaduženih za zaustavljanje vozila se sastoji iz tri dela:\nDo realizacije kočenja dolazi tako što vozač deluje na komandu kočionog sistema, odnosno pritiska papučicu koja se nalazi pored papučice za gas, kojom nastaje trenje između pokretnih i nepokretnih elemenata kočnice. Sledeći korak ovog procesa je pretvaranje kinetičke energije vozila u toplotnu, koja se potom oslobađa.\nEfikasnost sistema za zaustavljanje vozila zavisi od mnogo faktora, međutim, u najvećoj meri, kočioni sistem je efektivan u zavisnosti od angažovanog momenta sile prianjanja između pneumatika i podloge.\nOno što je važno napomenuti, jeste da, ukoliko vam treba bilo kakav originalni rezervni deo za vaše kočnice, ili bilo koji drugi deo za automobile, MD Auto prodavnica rezervnih delova je adresa na koju bi trebalo da se obratite. Posedujemo najbolje originalne rezervne delove za sve vrste automobila, koje prodajemo po izuzetno povoljnim cenama.\nSistem kočenja vozila i njegova svrha\nNajvažniji uslov koji sistem kočenja kod svakog motornog vozila mora ispuniti je, da uz maksimalnu efikasnost zaustavi kretanje bez ugrožavanja upravljivosti i stabilnosti kretanja vozila. Ovo je moguće samo u slučaju kada se ne ugrožava osnovna funkcija točka, odnosno njegovo kotrljanje po površini.\nKada se točak nalazi u stanju kretanja, između točka i podloge, po kojoj se on kreće, se pojavljuje kočiona sila čiji je pravac suprotan od pravca kretanja točka.\nKako bismo uspešno definisali glavne faktore koji omogućavaju kočenje, odnosno zaustavljanje motornog vozila u pokretu, govorimo da je kočenje proces koji se odvija pod uticajem tri sile. Kočiona sila, sila otpora vazduha i sila kotrljanja (kretanja po ravnom putu) doprinose uspešnom zaustavljanju vozila.\nUkoliko, je sila kočenja jednaka nuli, odnosno ukoliko sile kočenja nema, zaustavljanje vozila se odvija pod dejstvom otpora preostale dve sile, tačnije sile otpora vazduha i sile otpora kotrljanja čiji je efekat neznatan.\nVrste kočionih sistema na motornim vozilima\nSistem za aktiviranje mehanizma kočenja, u biti služi da, na komandu vozača, razmakne kočione papučice koje, zatim, potpuno približavaju dobošu ili disku i na taj način vrše kočenje vozila.\nVrste kočionih sistema na motornim vozilima dele se na:\nKombinovane sisteme (hidromehaničke i hidropneumatske)\nVozila čija ukupna težina iznosi od 40-50 kN ne zahtevaju veću energiju za ostvarivanje kočenja od energije koju vozač može pružiti snagom svojih mišića, pa se u tom slučaju koristi hidraulični sistem.\nMeđutim, kada je reč o vozilima čija je ukupna težina od 80-100 kN, kočioni sistem je uglavnom kombinovan. To znači da sila koju vozač pruža se uvećava kroz uređaj koji ima poseban izvor energije. Najčešća kombinacija u ovom slučaju je hidraulični servo uređaj i pneumatski sistem za aktiviranje.\nMehanički sistem kočenja\nPrenos sile od nožne kočnice, papučice na koju deluje vozač, do glavnog sistema se vrši preko poluga i čeličnih užadi, kada je mehanički sistem kočenja u pitanju. Čelična užad je veoma osetljiva i predstava jednu od osnova mehaničkog sistema kočenja, zato je dodatno osigurana tako što je provučena kroz cevi.\nOvaj sistem se više ne koristi za aktiviranje glavnog kočionog sistema, međutim, i dalje je ostao u upotrebi kada je reč o aktiviranju parkirnih (ručnih) kočnica.\nHidraulični sistem kočenja\nKada su u pitanju hidraulične kočnice, prenos sile od pedale do kočionih mehanizama se odvija kroz stub ispunjen tečnošću koju crevo za kočnice sprovodi do glavnih kočionih sistema.\nU osnovi rada sistema kada su u pitanju hidraulične kočnice, nalazi se zakon hidrostatike. Za jegovu realizaciju koristi se crevo za kočnice, glavni kočioni cilindar i radni cilindri.\nSila kojom se deluje na papučicu se, kod hidrauličnog sistema kočenja, prenosi na sve radne cilindre koja utiče na razmicanje kočionih papučica.\nNajveće prednosti hidraulične kočnice su:\nIstovremeno kočenje svih točkova\nVIsok koeficijent korisnog dejstva\nKratko vreme odziva sistema\nPneumatski sistem kočenja\nPneumatski sistem za aktiviranje kočionog mehanizma se obavlja koristeću energiju kompresovanog vazduha, ovaj sistem se takođe naziva i sistem vazdušne kočnice. Kada je ovaj sistem kočenja u pitanju, jedina obaveza vozača je da reguliše dotok kompresovanog vazduha iz različitih delova sistema.\nSistem vazdušne kočnice se najviše primenjuje na teškim teretnim vozilima i autobusima.\nPostoje jednokružne i dvokružne varijante rada kada je reč o sistema koji koriste sistem kočenja kompresovanog vazduha. Kod jednokružnih, jednovodnih sistema rada svi točkovi se nalaze na istom vodu, dok kod dvokružnih, prednji i zadnji deo kočione instalacije mogu da funkcionišu potpuno nezavisno jedan od drugog.\nSistem kočenja vozila – delovi, popravka i alat za kočnice\nKao što smo već pomenuli, kočioni sistemi su veoma kompleksni i sadrže mnogo delova, pa je, iz tog razloga, cena njihove popravke nešto skuplja nego kada je reč o drugim popravkama na vašem vozilu. Pored toga, alat za kočnice, iako nije veoma skup je prilično komplikovan za rad ukoliko niste pravilno obučeni za njegovo korišćenje.\nBilo da su u pitanju ABS senzori, kočiona creva, doboši, paknovi, kočione pločice ili ulje za kočnice, savetujemo vam da uvek kupujute originalne rezervne delove kada je u pitanju popravka vašeg vozila. Jedino korišćenjem originalnih rezervnih delova možete biti potpuno sigurni u maksimalnu bezbednost vašeg vozila, koja u svakom trenutku mora biti na najvišem nivou.\nSrećom, na sajtu MD auto delovi, možete lako doći do informacija o cenama originalnih kočionih sistema za većinu modela vozila od najrazličitijih proizvođača. A pored kočionih sistema, alata za kočnice i delova, na sajtu ali i u nekoj od dve poslovnice, možete naći i obilje drugih auto delova u Beogradu, dostupnih za sve vrste automobila.\nKočioni sistemi su stub bezbednosti, a ona je uvek na prvom mestu\nKada je u pitanju bezbednost u saobraćaju, veoma je važno da budemo odgovorni i savesni jer, kao učesnici u saobraćaju imamo veliku odgovornost prema našem, ali i prema životima drugih ljudih. Iz tog razloga se moramo potruditi da je nivo bezbednosti u svakom trenutku na najvišem mogućem nivou.\nSistemi za kočenje su jedan od najvažnijih stubova bezbednosti u saobraćaju, pa je, zbog toga, najpametnije često proveravati njihovu ispravnost, a kako bi se postarali da oni uvek rade na vrhuncu svojih mogućnosti. Za njihovo održavanje, popravku i dugačak i efikasan životni vek je veoma važno da koristimo originalne delove koji pažljivo dizajnirani i napravljeni isključivo za tip kočnice koje naše prevozno sredstvo koristi.\nNadamo se da smo vam ovim tekstom približili način na koji funkcioniše sistem za kočenje kod motornih vozila, ali i da smo vam skrenuli pažnju na važnost njegove uloge. Briga o kočionom sistemu na automobilu, samo je jedna u nizu stavki na koje treba da obratite pažnju, a koja može značajno produžiti životni vek i bezbednost vašeg vozila. Kontaktirajte nas za sva pitanja i posetite našu prodavnicu kako biste nabavili najbolje originalne delove za automobile, po najpovoljnijim cenama.


Podrška sigurnim kućama i SOS linijama | Vesti Krstarice\nPodrška sigurnim kućama i SOS linijama\nDnevnik – 30. maj 2016. 19:33\nMreža “Žene protiv nasilja Evropa” (NJAVE ) pokreće evropsku Step ap (Step up) kampanju koja je usmerena na\npovećanje podrške evropskih država nezavisnim, specijalizovanim uslugama podrške (SOS telefoni, sigurne kuće, centri za žene koje su preživele silovanje...) za žene koje su preživele nasilje od strane muškaraca. Članice Mreže “Žene protiv nasilja Evropa”, u okviru Step ap kampanje, će u naredne dve godine širom Evrope promovisati prava žena koje su preživele nasilje i njihove dece da dobiju pomoć i zaštitu.\nJedna od tri žene u Evropi doživljava fizičko ili seksualno nasilje. Svaka druga žena u Srbiji tokom svog života imala je iskustvo nasilja u porodici. Ipak, države u kojima žene plaćaju porez ne uspevaju da obezbede zadovoljavajući pristup specijalizovanim uslugama podrške. Samo 15 od 46 evropskih zemalja je obezbedilo specijalizovani SOS telefon, a u Evropi nedostaje najmanje 47.000 mesta za skloništa za žene. Centri za podršku žrtvama silovanja i seksualnog zlostavljanja ne postoje. Takođe, diskriminacija sprečava žene iz višestruko marginalizovanih društvenih grupa da dobiju podršku „Nedovoljno se ulaže u specijalizovane usluge podrške u mnogim zemljama u Evropi i kao posledica žene nemaju kome da se obrate za adekvatnu pomoć. Pozivamo vlasti EU, nacionalne vlade i druge zainteresovane strane u društvu da povećaju investicije da bi se zaustavilo nasilje prema ženama“ apel je Rose Logar, predsednica NJAVE.\nNasilje prema ženama i devojkama je i dalje najrasprostranjeniji oblik kršenja ljudskih prava i može se završiti fatalno – procenjuje se da je 2012. godine 47 odsto svih ubistava žena počinio član porodice ili intimni partner.\nNedovoljna ulaganja u adekvatnu podršku imaju veze sa široko rasprostranjenom pojavom okrivljavanja žene žrtve za nasilje kojem je izložena, te se zbog toga nasilje retko prijavljuje. Nasilje je zabranjeno u skoro svim društvima, ali se ono u praksi prećutno toleriše, tako da žene nemaju alternativu i trpe nasilje koje se ponavlja. Usluge podrške su od vitalnog značaja da bi se ženama i njihovoj deci omogućila sigurnost i da bi se one osnažile za život bez nasilja. Stoga se apeluje da evropsko društvo poveća investiranje u specijalizovane službe koje funkcionišu i daju značajan doprinos na planu ostvarivanja prava žena.\nBrojke koje govore o nedovoljnom pristupu specijalizovanim uslugama (NJAVE Izveštaj 2015): Samo 15 od 46 evropskih zemalja imaju SOS telefone koji rade 24 sata, sedamdana u nedelji i koji su besplatni za žene, korisnice usluga. Srbija još uvek nema SOS telefon dostupan 24/7. U Evropi nedostaje više od 47.000 mesta u skloništima za žene, prema standardima Saveta Evrope, naročito u zemljama članicama EU koje su se pridružile nakon 2004. godine i državama koje nisu članice EU. Prema standardima SE Srbiji nedostaje više od 500 mesta.\n08:15Vučić: Realno da Tramp poseti Srbiju...


Tužba protiv Đukanovića zbog korištenja vladinog aviona\nNevladina organizacija Mreža za afirmaciju nevladinog sektora (MANS) prijavila je danas predsjednika Crne Gore Mila Đukanovića Agenciji za sprječavanje korupcije (ASK) i Specijalnom državnom tužilaštvu (SDT) zbog sumnje da je za privatne potrebe koristio službeni avion Vlade Crne Gore.\nNaime, Istraživački centar MANS je nedavno objavio priču koja navodno otkriva da je avion u vlasništvu Vlade Crne Gore 29. decembra prošle godine letio do Pariza, vrativši se odmah, i opet 9. januara ove godine, a da se iz glavnog grada Francuske vratio sjutradan – 10. januara.\nBaš tog dana i neposredno nakon slijetanja aviona, istraživači MANS-a su u blizini aerodroma u Podgorici fotografisali službeni Mercedes Maybach koji se koristi za prevoz Đukanovića, u pratnji još dva službena automobila, kako odvozi putnike sa povratnog leta vladinog aviona.\nCrnogorski mediji su u međuvremenu izvještavali o tome da je Đukanović sa suprugom i prijateljima viđen u Majamiju (SAD), gdje je navodno boravio za vrijeme novogodišnjih i božićnih praznika. Sa druge strane, ne postoje nikakve zvanične informacije o tome da je Đukanović bio u službenoj posjeti Francuskoj, niti Sjedinjenim Državama.\nPrijavom tužilaštvu za zloupotrebu službenog položaja tereti se i Nataša Pešić, koja je kao generalna sekretarka Vlade Crne Gore, prema tvrdnjama MANS-a, omogućila Đukanoviću korišćenje službenog aviona za privatno putovanje.\nIz Generalnog sekretarijata javnosti još nijesu dostavili bilo kakve podatke o načinu na koji se koristi avion u vlasništvu Vlade Crne Gore, pod obrazloženjem da se time može ugroziti bezbjednost štićenih ličnosti.


Stigla pomoć iz Italije za decu sa poteškoćama u razvoju - Radio Kontakt Plus\ngrad13:31, 25.04.2020Izvor: Radio Kontakt Plus\nUprkos pandemiji virusa korona, humanitarna organizacija A.S.V.I. Onlus iz Milana, obezbedila je prehrambene i higijenske pakete za svu decu sa poteškoćama u razvoju na severu Kosova.\nPošto je Sever Mitrovice u karantinu i nalazi se pod posebnim režimom kretanja, glavna izvršna službenica u opštini Severna Mitrovica Adrijana Hodžić, obezbedila je neophodne dozole i prevoz do Centra, izjavila je Kontakt Plus radiju direktorka Udruženja “Podrži me”, Ivana Rakić.\n“Humanitarna organizacija A.S.V.I. već godinama pomaže našu decu sa paketima hrane, higijenskim sredstvima, garderobom i obućom, ali i nameštajem i celim pokućtvom za svakog člana Udruženja kome je ovakva vrsta pomoći potrebna. Čak i u ovoj teškoj situaciji, pronašli su način da nam pomognu. Međutim, imali smo velikih problema oko dopremanja pomoći. Zahvaljujući podršci opštine Severna Mitrovica, a naročito našoj Adrijani Hodžić i volonterima, ova značajna pomoć danas nam je stigla”, kazala je Rakić.\nOna ističe da Udruženje ovih dana ne radi i dodaje da su roditelji dece jako uplašeni za zdravlje njihovih mališana.\nDodaje da su svakoga dana u kontaktu sa svojim korisnicima, kao i da je deci i njihovim roditeljima obezbeđena psihološka podrška putem interneta.\nGlavna izvršna službenica opštinske administracije Severna Mitrovica, Adrijana Hodžić, istakla je za Kontakt Plus da dopremanje pomoći organizaciji “Podrži me” nije zahtevalo poseban napor, jer kako je kazala, "u opštini svi imaju osećaj empatije prema ovoj deci i nikada neće odbiti nijedan zahtev koji dolazi iz ovog Udruženja jer rade ogroman posao za decu sa posebnim potrebama i celokupno društvo kada je reč o severu Kosova".\n“Mi smo maksimalno iskoristili naš autoritet kao institucija i lokalna samouprava, prošli smo bez ikakvih problema sve tehničke barijere koje su se našle na putu zbog pandemije s kojom se suočava čitavo čovečanstvo. Kada je u pitanju pomoć porodicama sa decom koja imaju posebne potrebe, ne postoji granica koja može da nas spreči da im izađemo u susret”, kazala je Hodžić.\nOna je istakla da opština Severna Mitrovica nema poseban budžet kako bi u ovoj situaciji konkretno pomogla licima kojima je pomoć neophodna, ali da će, preko Ministarstva za zajednice i povratak, nastaviti distribuciju pomoći koja im bude dodeljena.\nNa severu Kosova živi 144 dece i mladih sa posebnim potrebama.\nProšle godine, 26.juna počela je izgradnja Dnevnog centra u Mikronaselju u Severnoj Mitrovici za potrebe dece iz Udruženja roditelja bolesne i dece sa posebnim potrebama "Podrži me".\nTagovi: MitrovicaKosovoDonacijaHumanitarna pomocDecaKorona virus


Đukić: "Prezadovoljan sam igrom" - Sportske.net\nĐukić: "Prezadovoljan sam igrom"\nStrateg fudbalskog kluba Partizan Miroslav Đukić kazao je da može da bude prezadovoljan onim što je mogao da vidi tokom pripremne utakmice sa Kapfenbergerom.\nPartizan imao dve opcije, evo kako je odabran novi dres'Valjak' počeo da melje - Đukićev prvenac u Sloveniji!UEFA potvrdila - Evo kada Partizan počinje pohod na Ligu šampiona!Još jedna Leova poruka iz avionaĐukić isprobava dve različite formacije, ovo su sastavi!\nŠampion Srbije savladao je Kapfenberger na startu drugog dela priprema za novu sezonu, a trener Partizana Miroslav Đukić kazao je da može da bude prazadovoljan onim što je imao prilike da vidi.\n"Zadovoljan sam prikazanom igrom, htenjem, željom... Polako hvatamo koncepte kako hoćemo da igramo. Prezadovoljan sam igrom, imali smo posed, ulazili po bokovima, bili agresivni i zaista sam zadovoljan što ekipa počinje da radi ono što hoćemo" rekao je Đukić.\nUpitan da prokomentariše učinak ekipe koja je nastupila u drugom delu meča Miroslav Đukić je kazao da se tu ne radi o podeli na prvi i drugi tim.\n"Nemamo mi prvu i drugu ekipu, svi su igrači u opticaju i svi hoće da se nametnu. Imamo veliki fond dobrih igrača i to je najbitnije. Borba za mesto u timu će Partizan činiti boljim" istakao je trener Partizana.\nJedina zamerka koju je Miroslav Đukić stavio na današnji meč bila je vezana za realizaciju ali je to opravdao momentom u kojem se igrači nalaze.\n"U prvom delu smo imali dobar posed ali nismo bili opasni po gol. Treba da poboljšamo realizaciju ali to je normalno za ovaj deo priprema. U nastavku smo bili mnogo konretniji, imali smo veći broj šansi i dali dva gola, ali sve je to normalno u ovoj fazi priprema" dodao je Đukić.\nNa učinak u odbrani Miroslav Đukić nije imao nikakve zamerke.\n"Ekipa je bila čvrsta, agresivna, nije dozvolila protivniku da kreira igru i da ima posed tako da su golmani bili nezaposleni" zaključio je trener Partizana.\nCrno-beli će sutra raditi po predviđenom planu a u četvrtak ih očekuje novi kontrolni meč protiv danskog šampiona Kopenhagena.


General se koleba\nBEOGRAD - General Milun Kokanović, pomoćnik ministra odbrane u sektoru za materijalne resurse, koji je u aferi "pancir" osumnjičen za zloupotrebu službenog položaja, juče nije podneo krivične prijave protiv predsednika SCG Svetozara Marovića i ministra odbrane u ostavci Prvoslava Davinića, iako su to najavljivali njegovi branioci. Međutim, Kokanovićev advokat Vladimir Petrović kaže da oni od toga još nisu odustali, uz napomenu da ne može više od toga da kaže.\nIstražni sudija vojnog odeljenja Okružnog suda u Beogradu Novica Mihajlović proširio je juče istragu protiv Mileta Dragića, osumnjičenog za davanje mita, zbog neovlašćenog nabavljanja i držanja oružja, saopštio je Okružni sud.\n- Donošenjem rešenja o proširivanju istrage protiv mog klijenta sudija Mihajlović izvršio je krivično delo kršenja zakona. Naša krivična prijava protiv njega i zamenika okružnog tužioca Zorana Đošića već je zavedena. Ne očekujemo da će Veće okružnog suda kršiti zakon jer ga čine tri čoveka, a ne pojedinac - kaže za Glas Dragićev advokat Radivoj Paunović.\nNovica Mihajlović u izjavi Tanjugu rekao je da još ne razmišlja o ukidanju pritvora Dragiću, što su tražili njegovi advokati, i pukovniku Jovici Vučkoviću, koji je u ovoj aferi osumnjičen za zloupotrebu službenog položaja. Prema njegovim rečima "to zavisi od mnogo okolnosti, o kojima on ne može da se sada izjasni".\nSud je juče potvrdio i da je čitav predmet dostavljen Visokom savetu pravosuđa, koji treba da odluči o izuzeću zamenika okružnog tužioca Zorana Đošića, okružnog tužioca Milovana Božovića i republičkog tužioca Slobodana Jankovića, a koje je zatražio advokat generala Miluna Kokanovića. Paunović nam je potvrdio da je sednica Vrhovnog saveta pravosuđa zakazana za petak, posle čije odluke će istražni sudija nastaviti rad na ovom predmetu.


Za sanaciju štete od nevremena potrebna pomoć države – Radio Požega 94.7 FM\nZa sanaciju štete od nevremena potrebna pomoć države\nŠtete koje je nevreme prouzrokovalo tokom ovog leta i kasnog proleća na području naše opštine procenjuju se na oko 300 miliona dinara. Od grada i obilnih padavina, koje su pokrenule bujične potoke, najviše su stradali usevi i putna infrastruktura. Oštećenja na putevima u medjuvremenu su u više navrata sanirana, a sredstva za to su opredeljivana iz lokalnog budržeta vanrednim rebalansima. Predsednik opštine Požega dr Milan Božić kaže da se uskoro očekuju da pomoć za sanaciju štete stigne i od države.\nZbog vanrednog ulaganja u saniranje posledica nevremena manje sredstava ove godine je odvojeno za već planirane radove na požeškim putevima. Predsednik opštine dodaje da se ipak radi, ali smanjenim intenzitetom. U toku je krpljenje udarnih rupa, a do kraja godine trebalo bi da se realizuju i radovi u okviru akcije „Dinar na dinar i po“.


VIDEO: Prototipovi Škode Favorit\n27 Apr 2013 - 09:00 Istorija Link\nČešku marku Škoda Auto danas poznajemo kao proizvođača veoma solidnih automobila, baziranih na Volkswagenovoj tehnologiji i motorima, sa cenama nešto nižim od nemačkih pandana. Od ostatka ponude matične marke i njenihh podmarki Škodini modeli se izdvajaju i dizajnom, koji je, po mišljenju mnogih, neretko čak i superioran dizajnu pojedinih Volkswagenovih modela.\nPyongyang 4.10 - Mercedes 190 napravljen u Severnoj Koreji\n21 Nov 2012 - 22:49 Istorija Link\nNa slici je Pyongyang 4.10, takođe nazvan i Kaengsaeng 88 ili Paektusan, napravljen u Severnoj Koreji, a baziran na Mercedesu 190 (W201).\n30 godina Mercedesa 190 (W201)\n10 Nov 2012 - 15:51 Istorija Link\nMercedesov model 190 / 190E (fabričke oznake W201) se pojavio u novembru 1982. godine, nazvan i "baby Benz", budući da se radilo o tada najmanjem automobilu nemačke marke (dužina 445 cm).\n2 Nov 2012 - 09:00 Istorija Link\n„Era porodičnog automobila“ započela je 1966. godine. Te je godine u novembru predstavljena prva Corolla – namenjena japanskom tržištu, ali model se je ipak okrenuo globalnom tržištu. Time je ostvario uspeh i – za mnoge konkurente - nedostižne brojke.\nIstorija: Alfa Romeo 6C 1500\n8 Okt 2012 - 08:00 Istorija Link\nAlfa Romeo je model 6C 1500 predstavio 1925. godine, a produkcija automobila je krenula godinu kasnije.\nIstorija: Ford T\n20 Avg 2012 - 09:02 Istorija Link\n26. maja 1927. godine Henry Ford je prisustvao proizvodnji 15-milionitog i poslednjeg Ford Model T u čuvenoj fabrici Highland Park, Michigan. Iako su svi očekivali veliku proslavu kakvu legendarni automobil kao što je Model T zaslužuje, Henry nije želeo nikakvu ceremoniju i nije uspevao da sakrije suze.\n25 godina Ford Sierre RS500\n24 Jun 2012 - 08:41 Istorija Link\nPre tačno 25 godina Ford je publici predstavio Sierru RS500, koja je bila ne samo najmoćniji Ford na evropskom tržištu, već je u potpunosti dominirala u tadašnjoj Grupi A turističkih automobila.\nIstorija: MG B\n29 Maj 2012 - 18:30 Istorija Link\nTokom godina, britanska auto-industrija konstantno je zračila individualnošću i specifičnim stilom, bez obzira da li se radilo o ekstravagantnim i luksuznim modelima ili automobilima za široke narodne mase.\nIstorija: Jaguar XJS\n6 Maj 2012 - 14:29 Istorija Link\nIako često osporavan, Jaguar XJS je jedan od najuspešnijih modela ove fabrike.\nSa tržišnim životom od preko 20 godina, ovaj kupe je bio i okosnica game kao i jedan od retkih automobila koji je suštinski nepromenjen preživeo sve energetske krize i recesije koje su zadesile auto industriju u poslednje tri decenije. Imajući u vidu stil, vrhunsku motorizaciju i kvalitet izrade, mesto u istoriji automobila mu je zagarantovano...\nVolkswagen Caddy ove godine slavi 30-godišnjicu\n2 Apr 2012 - 07:43 Istorija Link\nVeć 1978. godine se na američkom tržištu pojavio Golf sa otvorenom tovarnom površinom. Četiri godine kasnije je mali pick-up započeo svoj pobednički pohod kroz Evropu. Pod imenom Caddy kompaktni stručnjak za teret trebalo je da rešava zadatke koji su mu povereni isto tako neupadljivo i pouzdano kao caddy na golf terenu - u početku.\nIstorija: Ferrari Dino\n12 Mar 2012 - 08:32 Istorija Link\nTokom izuzetno bogate istorije čuvene italijanske fabrike sportskih automobila Ferrari, na ulice i staze širom sveta su stizali uvek brzi, moderni i interesantni automobili.\nIstorija: Volkswagen Golf\n11 Mar 2012 - 15:30 Istorija Link\nTeško je zamisliti automobil čije predstavljanje je bilo bitnije za kompaniju nego što je Golf predstavljao za Volkswagen.\nIstorija: Saab 99\n11 Mar 2012 - 09:36 Istorija Link\nIako se Švedski proizvođači nikad nisu odlikovali enormno velikim brojem prodatih automobila niti dominacijom na svetskom tržištu, oduvek su imali interesantna vozila koja su u odnosu na konkurente predstavljala klasu za sebe.\nIstorija: Volkswagen Santana MPV\n18 Feb 2012 - 14:07 Istorija Link\nNa slikama je Shanghai-Volkswagen MPV, koncept vozilo koje je napravljeno na bazi SVW7181 Volkswagen Santane.\n«Prethodni 1 2 3 ... 33 34 35 36 37 38 39 Sledeći»